text:
Umushyikirano usize hafashwe imyanzuro umunani igomba gushyirwa mu bikorwa
Inama y’Umushyikirano wa 2017 yari iteraniye i Kigali isoje hafashwe imyanzuro umunani igomba gushyirwa mu bikorwa mu gihe cy’umwaka.
Iyo myanzuro yafashwe ni iba yavuye mu bibazo n’ibyifuzo biba byaturutse mu baturage n’abayobozi baba bahuriye muri iyi nama ngaruka mwaka.
Dore iyo myanzuro icyenda yavuye muri ibi biganiro byabaye kuva tariki 18 kugeza 19 Ukuboza 2017:
1. Gukomeza gushyiraho ingamba & impinduka za ngombwa zigamije kuzamura ireme ry’uburezi mu byiciro byose by’uburezi, gusuzuma ingengabihe y’amashuri, kunoza imyigishirize y’indimi,kongera amashuri yigisha ubumenyi n’ubumenyingiro no kurwanya impamvu zituma abana bata ishuri.
2. Kongera ibikorwa remezo no kurushaho kubaka ubushobozi bw’abakora mu rwego rw’ubuvuzi, gushyira imbaraga mu guhangana n’ibyorezo bitandukanye no kurushaho gutanga serivisi nziza.
3. Kurushaho gukangurira ababyeyi no kubaha ubumenyi mu mbonezamikurire y’abana bato, kwita cyane cyane ku mirire myiza, isuku no kurushaho guteza imbere amarerero y’abana.
4. Kurushaho gukorana n’abikorera kugira ngo inganda n’abaturage babashe kubona amashanyarazi ku giciro gihendutse mu rwego rwo korohereza ishoramari.
5. Kongera ubukangurambaga mu kwizigamira no kurushaho gufasha ishoramari ry’ibikorerwa imbere mu Gihugu (Made in Rwanda, Start in Rwanda, Grow in Rwanda and Beyond) mu rwego rwo guhanga no kunoza umurimo ndetse no kugabanya icyuho hagati y’ibitumizwa n’ibyoherezwa mu mahanga.
6. Gukomeza gusigasira indangagaciro zishingiye ku muco wacu no kurushaho kuzitoza abakiri bato n’Abanyarwanda batuye mu mahanga kugira ngo zidufashe kwihuta mu iterambere.
7. Gukomeza gushimangira ubufatanye hagati y’inzego za Leta, ababyeyi, sosiyete sivile n’imiryango ishingiye ku madini n’amatorero mu kurushaho kwigisha ururimi rw’Ikinyarwanda bihereye mu muryango, mu mashuri, mu biganiro bitangwa mu
bitangazamakuru.
8. Gushyiraho gahunda y’urugerero ruciye ingando kugira ngo urubyiruko rurusheho gukora imirimo ruri hamwe.
Ibitekerezo ( 1 )
Turabasuhuje, tunezezwa cyane n’ ibiva muri iyi nama y’ umushyikirano hanyuma byukuri uburezi busa n’ ubukomeje guteza ikibazo, kuko ireme ryabwo kurigeraho ritazoroha mugihe hadafashwe ingamba zirimo Imbaraga none se nimurebe : ubushobozi bw’abatanga ubu menyi buhagaze bute ? Bashyirwa mu kazi koko aribo babikwiye hashingiwe Kuri competence zabo? Amakosa bakora ( Abarezi) mu kigo ihanwa ite ko usanga barigize ibidakorwaho? Njye rero mbona niba uburezi hadafashwe ingamba zikomeye zirimo kongera ubushobozi mwarimu ( salaire, competent skills) hanyuma igitsure kikabaho kubica akazi nkana ntacyo twazageraho. Mugire ibihe byiza.


c: text/html

text:
Arsene Tuyi ni umuhanzi uririmba indirimbo zo kuramya no guhimbaza Imana, ubu ari gutegura igitaramo yiswe “Pentecost hymn” cyo kumurika Album y’indirimbo ze izaba ari iyambere yise “Umujyi w’amashimwe” .
Icyo gitaramo kikazaba tariki 20 Gicurasi 2018 kibere kuri Evangelical Restoration Church i Masoro
Arsene Tuyi yahawe umugisha wo gukurira mu nzu y’Imana, aho mu buto bwe yajyaga mu ishuri ry’abana ryo ku cyumweru (Sunday school) muri ADEPR ari naho yatangiriye kuririmba muri chorale y’abana.
Mu busore bwe yatangiye guteranira mu itorero ry’Isanamitima (Evangelical Restoration Church) muri Paruwasi ubu yitwa iya Masoro ari naho akiri.
Mu kganiro yagiranye na Umuseke Arsene Tuyi yagize ati “Aha muri iri torero nakoreye umurimo w’Imana muri Shining Stars na Shekinah Worship team, ku bw’ubuntu bw’Imana ndi umwe mu bayobora kuramya no guhimbaza Imana duhesha umugisha benshi.”
Uyu muramyi kandi ari mu batangije itsinda ryiswe Salvation Proclaimers ryateguraga ibitaramo bitandukanye byo kuramya no guhimbaza Imana.
Arsene Tuyi yakomeje avuga ko muri iki gitaramo kizaba ku munsi wa Pantekote, hazaba harimo Ubuntu bw’Imana bwo gusurwa n’Umwuka Wera no gushima ku bw’iyo mpano idasanzwe Kristo yabasigiye.
Muri 2016, Arsene Tuyi nibwo yatangiye neza kuba umuhanzi ku giti cye mu gusakaza ubutumwa bwiza bwa Yesu Kristo ndetse akomeza no kugenda atera imbere mu buryo bw’Umwuka n’ikinyamwuga aho wasangaga akomeza kwiga ibicurangisho bimwe na bimwe nka gitari (guitar) ndetse no kwiga inyigisho z’abigishwa ba Yesu Kristo mu ishuir rya Bibibiliya, Bible Communication Center (B.C.C) akaba yarazisoje muri 2017.
Mu mwaka kandi wa 2016 Arsene Tuyi yahawe igihembo na Groove Awards Rwanda, kuba yarabaye umuhanzi mushya w’umwaka mu ruhando rw’abahanzi baririmba indirimbo zo kuramya no guhimbaza Imana.
Igitaramo cye kizaba kirimo abahanzi baramya Imana batandukanye barimo: Patient Bizimana, Gabby Kamanzi, Christian Irimbere, Shekinah Worship team ya Masoro ndetse na Shining Stars Family, kwinjira bizaba ari ubuntu.
Daddy SADIKI RUBANGURA
UMUSEKE.RW

robotstxt: allowed

filter: keep


text:
Imibare yashyizwe ahagaragara n’iyi minisiteri igaragaza ko izo modoka zirimo 83 zatanzwe na Volcano Ltd, 78 zatanzwe na Horizon Express Ltd, 35 zatanzwe na Omega Ltd, 19 zatanzwe na Capital Express na 25 zatanzwe na Ugusenga Express.
Minisiteri y’Uburezi iheruka gufata icyemezo cyo gutandukanya iminsi abanyeshuri basubirira ku mashuri, hagamije kugabanya umubyigano w’abakora ingendo wasangaga bahurira aho bategera imodoka, bigatuma rimwe na rimwe abanyeshuri batagera aho biga ku gihe, bigateza impungenge ku mutekano wabo.
Umunyamabanga wa leta Ushinzwe amashuri abanza n’ayisumbuye, Dr Isaac Munyakazi, aheruka kumenyesha abayobozi b’ibigo by’amashuri, abarezi, ababyeyi, abanyeshuri n’abagize amashyirahamwe atwara abagenzi ko igihembwe cya Kabiri cy’umwaka w’amashuri wa 2018 kizatangira ku wa Mbere tariki 16 Mata 2018.
Yagize ati “Buri munyeshuri agomba kuba yambaye umwambaro w’ishuri anafite ikarita y’ishuri kugira ngo umutekano we urusheho kwitabwaho neza; abayobozi b’amashuri, abashinzwe uburezi mu turere no mu mirenge basabwe gukurikiranira hafi ingendo z’abanyeshuri.”
“Abanyeshuri bazagenda ku wa Mbere tariki 16 Mata 2018 barasabwa kuba bageze ku bigo bibacumbikira bitarenze saa cyenda z’amanywa, ndetse abayobozi b’amashuri barasabwa gukurikirana ko abanyeshuri bose bazagera ku mashuri ku gihe, kugira ngo batangira amasomo hakiri kare.”
Bitewe n’uko umunsi wa mbere abanyeshuri bagombaga kugendaho wahuriranye n’uwo gusoza icyumweru cy’icyunamo ku wa Gatanu tariki 13 Mata, byatumye aba mbere bagenda kuri uyu wa Gatandatu tariki 14 Mata, bityo ku wa Mbere bose ntibazabasha gutangira amasomo.
Kuri uyu wa Gatandatu hagiye abanyeshuri biga mu turere twa Nyanza, Kamonyi, Huye na Muhanga mu Ntara y’Amajyepfo; Rusizi na Nyamasheke mu Ntara y’Iburengerazuba na Nyarugenge, Kicukiro na Gasabo mu Mujyi wa Kigali.
Kuri iki Cyumweru tariki 15 Mata hagiye abanyeshuri biga mu turere twa Gisagara, Ruhango, Nyaruguru na Nyamagabe mu Ntara y’Amajyepfo na Karongi, Rutsiro, Ngororero, Rubavu na Nyabihu mu Ntara y’Iburengerazuba. Kuri uyu wa Mbere tariki 16 Mata ho hazagenda abanyeshuri biga mu bigo byo mu Ntara y’Amajyaruguru n’Iburasirazuba.


text:
Twifashishe film les hommes viennent de Mars et les femmes de Venus, bagaragaza neza ko burya imibanire yacu ya buri munsi ari kimwe mu bidutegurira ugutera urubariro kwiza iyo tubanye neza. Kandi iyo abashakanye babana nabi mu buzima bwa buri munsi, usanga no gutera urubariro biba bizabiha kuko umwe aba atakishimiye undi nk’uko byakagombye.
Aho bipfira bwa mbere, ni uko abantu bamara gushakana hashira iminsi ntibabe bakibonana nk’inshuti, ahubwo umwe akabona mugenzi we nk’umuntu babana gusa.
Mu Rwanda ho asanga umugabo n’umugore bagendana mu nzira bashyizemo intera. Mu migi ho, namwe mwisuzume, ngo usanga ikikubwira ko umugabo atwaye umugore utari uwe mu modoka, ari uko baba bagenda baganira baseka. Ariko ngo yaba atwaye umugore we, bakagenda mu modoka baruciye barumize. Ibyo byose bigira ingaruka ku rubariro ruterwa hagati y’abashakanye.
Igituma rero ikiiganiro rimwe na rimwe kibura, ni uko usanga abashakanye batamenya ko burya umugabo n’umugore batandukanye, bityo umwe agakorera undi ibyo atifuza, maze ugasanga bibaye bibi byose.
Muri make rero, dore ibintu bituma abashakanye babana nabi :
1. Umugabo akunda ibitandukanye n’ibyo umugore akunda, umwe yifuza ko undi akora ibyo nawe akora, nyamara ntibishoboka.
2. Ukwezi kwa buki hamwe n’igihe cyo kurambagizanya birangira umugabo yita ku mugore cyane, ndetse n’umugore amwereka ko yishimiye cyane ibyo amukorera byose. Iyo bishize, agirango ntakimukunda !
Kumenya ahantu h’ingenzi umugore atandukaniye n’umugabo bikomeza urugo :
1. Abagore baribuka cyane, ndetse n’ibyabaye mu myaka icumi ishize barabyibuka, cyane cyane nk’anniversaire y’igihe bahuriye na details zose. Umugabo ntago aha agaciro ibyo mu gihe yashize ngo anabyibuke !
2. Abagore bakunda kuvugira kuri phone igihe kirekire bavuga ibintu by’ubuzima bwa buri munsi. Ibi abagabo barabizira.
Reka twerekeze kubyo abagore bakunda kuganira, hamwe n’ibyo abagore bakunda kuganira, maze urebe ukuntu batandukanye :
1. Abagore : La qualite de la Relation : Urugendo rwagenze gute ? Ese mwibutse guhagarara ngo mujye kurya ? Abagabo : Leurs Competence a atteindre un objectif : Ibyo bagezeho : Uko business igenda, ivatiri nshya yaguze n’ayo yayiguze …
2. Abagore babiri bahuye, mu minota itanu gusa baba bamaze kumenya umwe amazina y’abana b’undi, uko babayeho… Umugabo ntiyita kuri ibi by’uko abantu babayeho, n’iyo ubimubwiye byinjirira mu gutwi kumwe bigasohokera mu kundi.
3. Ibintu icumi abitekerereza rimwe ndetse akaba yanabikorera rimwe. Umugabo ni sequentiel : Ntashobora gukora ibintu bibiri mu gihe kimwe.
4. Umugore we yishimira kuvuga ibibazo bye n’aho yaba aziko bitari bubonerwe umuti. Problemes seul : Umugabo ntakunda kuvuga ibibazo bye, kuko ubundi kubivuga bisobanura ko wananiwe kubikemura.
5. Umugore ni Emotionnel agengwa n’ibyiyumvo, naho umugabo akaba Rationnel akabanza kujya mu mibare miremire.
Aho bipfira rero, umwe mu bashakanye atangira kumva ko mugenzi we ashobora kuba atakimukunda, rimwe na rimwe agahita yumva ko :
1. Umugabo akeneye (kugirirwa ikizere) ngo yumve akunzwe
2. Umugore akeneye (KUGUYAGUWA)
Nyamara hari ibyo wakorera uwo mwashakanye, cyangwa se uburyo wamufata, noneho akishima.
1. Umugore akeneye ATTENTIONS na COMPREHENSION.
Twamugereranya na JARDIN : Kuyivomerera, kuyibagarira, kuyivugurura… Ibi ni nabyo bikorwa ubundi mu kurambagizanya no mu kwezi kwa buki. Bamara kubana, ibyo akumva bitakiri ngombwa ! Agatangira gushaka moyens finaciers z’umuryango, umugore nawe yabibona atyo, akishakira undi mu jardinien.
2. Umugore imyaka yaba afite yose, aracyakeneye kubwirwa n’umugabo we aya magambo : Je t’aime, ndagukunda, je te comprends, ndakumva rwose, des petits cadeaux, impano zoroheje…
3. Umugabo akeneye CONFIANCE na APPRECIATION :
4. Umugabo we twamugereranya na DAUPHIN. Iyi ni ifi nini irya cyane udufi duto. Umugabo aragufata uko ubyifuza, ariko nawe umuhembe umubwira utugambo akunda : Merci beaucoup, ca me fait tellement plaisir, Qu’est-ce que t’es fort, tu me rends tellement heureuse, qu’est-ce que j’ai de la chance d’etre avec un mec comme toi !... Ibi abagabo bifuza kubibwirwa igihe cyose.
Reka twibuke ko nta zibana zidakomana amahembe. Naho mwaba mukundana gute, ariko kandi ntimushobora kubura utwo mupfa rimwe na rimwe. Hari ukuntu mwabikemura kandi bikagenda neza :
1. Une femme a une memoire d’elephant : Yibuka ibintu byose, ariko si byiza kuzura akaboze iyo ugize ibyo utumvikanaho n’umugabo wawe. Umugabo ntabikunda, n’iyo ubigaruye induru noneho ziba ndende.
2. Hari ibiba bikababaza umugore ariko nawe abishaka ahubwo ari uko bimuteye agahinda. Icyo gihe icyo aba yifuza si uko bitaba, ahubwo aba akeneye guhozwa. Kwerekwa ko yitaweho ! Umugabo we aba yibwira ko umugore yakagombye kwishima iteka kuko yabonye umugabo umukwiriye, ariko ibyo ntibibaho.
3. Iyo umugore arondora ibimubabaza umugabo ntabyiteho, agahinda kagenda kaba kenshi. N’iyo yaba atabibonera ibisubizo ariko namwumve, amuherekeza muri ako gahinda afite amuhoza, bituma yigarura vuba cyane.
4. Akenshi umugore yahukana nta mugabo asanze, nta n’uwo bakundana, ahubwo agasubira iwabo cyangwa akajya ahandi. Ariko umugabo we ajya kwirukana umugore cyangwa se kuva mu rugo ari uko afite undi mugore ashaka kuzana cyangwa se asanze.
5. Umugabo we iyo afite ibyamurakaje, usanga adakunda kubivuga. Iyo rero adashaka kubikubwira, ni byiza kumureka akabanza agacururuka. Niba kandi umugabo yigaruye ariko ntashake kubivugaho, mureke ukomeza ubuzima ukore nk’aho nta kigeze kiba !
Umugore akomeretsa umugabo ate ? :
6. Atibuka kumwereka ko abona ibyo akora, APPRECIATION, kandi ko amufitiye n’ikizere kuko azi neza ko abishoboye CONFIANCE : Icyo gihe, nibwo atangira kumuha remarques ku tuntu tw’ubusabusa, ibi umugabo abizira kubi ! Bikaba akarusho iyo abimukoreye hari abantu !
Ibi si ihame
1. Hari umugore wibonye mu bintu bimwe na bimwe bireba abagabo.
2. Hari n’umugabo ushobora kwibona mu bintu bimwe na bimwe biba byavuzwe ku bagore.
Itandukaniro hagati y’umugabo n’umugore karemano rishobora kubangamira Imibanire Yabo Myiza
Twifashishe film les hommes viennent de Mars et les femmes de Venus, bagaragaza neza ko burya imibanire yacu ya buri munsi ari kimwe mu bidutegurira ugutera urubariro kwiza iyo tubanye neza. Kandi iyo abashakanye babana nabi mu buzima bwa buri munsi, usanga no gutera urubariro biba bizabiha kuko umwe aba atakishimiye undi nk’uko byakagombye.


text:
Wema Sepetu yagerageje inshuro nyishi kubyara ariko bikanga kuko uko yatwitaga bitashobokaga ko yabyara. Ubwo yiteguraga kubyara impanga ze na Idris Sultan, mu mwaka wa 2016, inda yavuyemo arababara cyane nk’uko undi mubyeyi wese yababazwa no gutwita zivamo ndetse bikanamutera kuvuga ko azajya kwikuzamo inda ibyara naramuka agize imyaka 32 atarabyara.
Wema Sepetu yigeze gupfusha impanga yari atwite
Mu minsi yashize twabagejejeho inkuru mu kwezi kwa Gicurasi ko Wema Sepetu yagiye kwivuza mu buhinde, ibintu byahuriranye n’urubanza rwe atitabiriye rukagibwamo na nyina umubyara. Byaravuzwe ko yabazwe mu gihe yari ari mu Buhinde, ndetse nawe ubwo yari mu kiganiro na Risasi Mchanganyiko yiyemeza gutangaza ukuri.
Yahisemo gufunguka kugira ngo abantu bamenye ukuri kose bareke kujya bakwirakwiza ibinyoma. Mu magambo ye bwite Wema Sepetu yagize ati “Reka mfunguke uyu munsi kugira ngo abantu bamenye ibi; Ndwaye indwara ituma igi ryanjye ridashobora gutuza umwana muri njye…Ndashima cyane abaganga bo mu Buhinde bambwiye ko iyo ntinda kwivuza iyi ndwara yari kuvamo Kanseri kandi byari kugorana kuyivuza.”
Wema Sepetu yahishuye igituma atabyara anashima ko atarwaye Kanseri
Umuganga wo muri Tanzaniya, Godfrey Chale nawe ahamyako Wema Sepetu arwaye indwara yitwa Polycystic Ovarian Disease (PCOD) ikaba iteza akavuyo mu misemburo bikabuza inda ibyara kuba yarera igi ry’umwana kuko ishobora gutera utubyimba duto duto ku nkondo y’umura.


text:
Ruhango: umwihariko wa jenoside muri Kinazi
Mbere y’uko jenoside iba mu murenge wa Kinaza ahahoze ari muri komine Ntangwe, hacukuwe icyobo kini bataga bavugaga ko ari umusarane w’amashuri barimo gucukura. Iki cyobo gifite metero 30 z’ubujyakuzimu Icyi More...
Burera: Abaturage barasabwa gukurikiza amabwiriza yo kubaka ku mihanda
Umuyobozi w’akarere ka Burera arasaba abatuye b’ako karere ko nibajya kubaka ahegereye imihanda bazajya bubahiriza amabwiriza yo kubaka ku mihanda agenwa na leta. Sembagare Samuel avuga ko hagiye ho More...
Nyamagabe: ukwezi kwahariwe imiyoborere myiza kwashojwe
Umuyobozi w’akarere ka Nyamagabe ushinzwe imibereho myiza Byiringiro Emile Kuri uyu wa kane tariki ya 12/1/2012, hashojwe amarushanwa yateguwe mu kwezi kw’imiyoborere myiza, mu mbyino, indirimbo, More...
Rulindo: ababana n’ubumuga bitabiriye amarushanwa yo kwiruka
Muri gahunda y’ukwezi kw’imiyoborere myiza, tariki 07/01/2012 ababana n’ubumuga bo mu mirenge itandukanye mu karere ka Rulindo, bisiganwe metero ijana mu byiciro by’ abagore ndetse n’ More...


text:
Service y’ibidukikije mu Karere ka Rusizi dutanga ubujyanama mu bijyanye no gukora imirimo itandukanye twirinda kwangiza ibidukikije. Aha twavuga imirimo y’ubwubatsi, gukora imihanda, ubuhinzi twirinda gusatira inkengero z’imigezi n’ikiyaga; ibi byose bigakorwa dushingiye ku itegeko ngenga No 04/2005 ryo kuwa 08/04/2005 rigena uburyo bwo kurengera , kubungabunga no guteza imbere ibidukikije mu Rwanda; kimwe n’amabwiriza atandukanye.
Dufatanya n’inzego zitandukanye zikorera mu karere kumenyekanisha politike y’ibidukikije mu Rwanda, n’ishyirwa mu bikorwa ryayo. Ni muri urwo rwego hashyizweho Komite z’ibidukikije guhera ku rwego rw’Akarere, Imirenge n’utugari, izi komite zikaba zigenwa n’iteka rya Minisitiri w’Intebe No 126/03 ryo kuwa 25/10/2010 rigena imiterere, imikorere n’inshingano za komite z’ibidukikije.
Dukora ubukangurambaga ku ngamba zafatwa kugira ngo duhangane n’imihindagurikire y’ibihe turwanya ibikorwa bihumanya ikirere bikaba byakwangiza akayungiro k’izuba, harimo kohereza ibyuka bitandukanye mu kirere, ari ibituruka ku gutwika amashyamba, kurundanyiriza imyanda hamwe ahantu hadatwikiriye,…
Buri mwaka tariki ya 03/06 mu Rwanda hose,twizihiza umunsi mpuzamahanga w’ibidukikije,mu mwaka ushize wa 2016 tukaba twarawukoreye mu murenge wa Bugarama mu kigo cy’amashuri cya Muko, aho twari dufite insanganyamatsiko igira iti” DUFATANYE URUGENDO RWONGERAUBUDAHANGARWA KU MIHINDAGURIKIRE Y’IBIHE”, aho abanyeshuri bo muri icyo kigo bari bateguye udukino n’imivugo bitandukanye byerekeza ku guhangana n’imihindagurikire y’ibihe.


text:
Burya rero nta mpamvu n’imwe yatuma umugore yemera guta umugabo we yikundiye cyangwa abana yibyariye, akagenda nta mpamvu ibiteye. Akenshi rero iyo bidatewe na kamere mbi y’uwo mugore, bituruka ku myitwarire mibi y’umugabo we idatuma imuha umwanya uhagije kugirango babashe kuganira ndetse bungurane ibitekerezo ku rugo rwabo.
Ni byiza rero ko umugabo amenya icyo umugore we amwifuzaho kugirango habeho ubwumvikane n’ubwuzuzanye mu rugo rwabo.
Muri rusange rero ibi ni bimwe mu bintu abagore muri rusange bibanezeza kuburyo yabibonye cyangwa se yabikorewe adashobora kubirengaho ngo ajye kwiyandarika.
Abagore bakunda umugabo ubabwira neza (ubasingiza/imitoma)
By’umwihariko umugore iyo umugabo amubwiye nabi ahita yibwira ko umugabo abikoreye impamvu. Nk’uko abagore ari abantu basesengura cyane kandi amaranga mutima yabo akaba aba hafi cyane, iyo umugabo amubwiye nabi yibaza ko hari abandi abwira neza, kuko niba atamubwiye neza ari uwo bashakanye nta n’undi yabwira neza.
Abagore bose bakunda umugabo ubatetesha ubabwira amagambo meza kandi akababwiza ukuri.
Abagore cyangwa abakobwa ntibakunda umugabo utababwiza ukuri. Kuko iyo umugabo amubwiye cyangwa akamwizeza ikintu runaka, umugore we arabizirikana, ahubwo agasigara areba niba koko ibyo wamubwiye ari ukuri. Iyo asanze uri umugabo uvuga amagambo menshi ukagera aho wibagirwa ibyo wamubwiye ntashobora kukugirira icyizere, kabone n’iyo wamubwira umwizeza ko wisubiye ho ntashobora kukwizera.Abagore bakunda umugabo utabavunisha.
Igihe cyose umugabo abwira umugore we ko imirimo y’urugo ari iye cyangwa ngo gahunda zimwe na zimwe zireba umugore gusa ntabwo ari byiza kuko bibangamira umugore cyane. Aha twavuga nk’aho umugabo ahora abwira umugore ko abana ari abe, igihe umugore atari mu rugo kandi umugabo ahari ; akaba atabwira umukozi ngo akorere abana isuku, ahubwo umugore yataha akamubwira ngo reba uko abana bawe basa, umaze iki ? Niba rero uri umugabo ukaba wajyaga ubikora wumva ko uri mu kuri, gerageza ubigabanye kuko abagore babyanga urunuka.
Abagore bakunda umugabo ubaha impano zitunguranye (Surprise)
Bikundira umugabo ubaha kado (Impano, gift), bituma umugore agirira umugabo icyizere gihambaye, kuko aba abona ko umugabo aho ari hose amutekereza.
Abagore bakunda umugabo ubitaho (ubatetesha)
Bakunda umugabo ubitaho igihe cyose bari kumwe. Ibi ni ibintu bishimisha abagore cyane kuko iyo umugabo yeretse umugore ko amukeneye cyangwa ko ashaka kuba hamwe nawe, bituma umugore nawe akora ibishoboka byose ngo ashimishe umugabo we. Niba utabikoraga, gerageza ujye wereka umugore wawe ko umwitayeho ndetse ukeneye n’ibiganiro bye kuko abagore barabikunda cyane. Ikintu gishimisha umugore cyane ni ukumva umugabo ahora amubwira ko amukunda.
Umugore wese kandi aho ava akagera akunda umugabo umenya ko umugore akeneye kwambara neza, gukoresha umusatsi, ndetse no kumenya ko abana nabo bagomba gusa neza. Nk’uko bakunze kubivuga ko urugo rwiza rugaragarira ku mugore.
Abagore bakunda umugabo ubatega amatwi
Abagore ntibakunda umugabo utabatega amatwi, cyane mu gihe urimo kuganira n’umugore wawe, ni byiza kumutega amatwi ukamwereka ko ibyo arimo kukubwira bikubaka kandi wishimiye kuganira na we ; n’iyo waba wumva udashaka kubyumva ugomba gukora uburyo bwose umwereka ko ushaka kumwumva.
Abagore bakunda umugabo udasesagura
Iki ni ikintu kibangamira abagore mu mibanire yabo n’abagabo babo, aho usanga abagabo kubera kutamenya cyane ibikenewe mu rugo nk’umugore, iyo umugore abonye umugabo asesagura biramubabaza, akabifata nk’aho udashaka ko urugo rwanyu rutera imbere. Nti mubyumve nabi, ntabwo ari ukuvuga ko abagore babarira cyangwa bagenzura umutungo (amafaranga) w’abagabo babo, ahubwo namwe mwagombye kugira aho mugarukira ntimurengere.
Abagore bakunda umugabo utabaca inyuma
Ni ukuvuga igihe cyose umugore abonye ibimenyetso bimugaragariza ko umugabo ashobora kuba amuca inyuma, ntibimushimisha. Aha twavuga nk’igihe umugabo ahora atanga ingero ku bandi bagore, abwira umugore we imyambarire y’abandi, imisatsi, uko abandi bagore bafata abagabo babo neza, bigatuma umugore atekereza ko umugabo amuca inyuma. Ibi rero abagore ntibabikunda na gato, niba wajyaga ubikora utabizi cyangwa se ubizi ariko utazi ko ari bibi wisubireho.
Abagore bakunda abagabo babagisha inama
Bikundira abagabo babagisha inama. Ni ukuvuga ko abagore bakunda cyane umugabo ubagisha inama igihe cyose hari ikintu runaka kigiye gukorwa mu rugo by’umwihariko iyo ari ibintu bifitiye urugo akamaro. Urugero nk’umugabo ashobora kuba ashaka kubaka inzu, agafata inguzanyo muri banki atabibwiye umugore ; nyuma umugabo akabwira umugore ko bagomba gutangira kwishyura banki, umugore agasanga ni bishya kuri we. Aha rero rwose abagore ntibibashimisha na gato ahubwo babyanga urunuka, kuko biranasenya nk’uko byagaragaye ko bisenya ingo zitari nke.Niba uri umugabo cyangwa umusore ugerageze kwitwararika kuri ibi kuko abagore bagira amarangamutima aba hafi ku buryo bishobora kugusenyera ugirango n’ibintu byoroheje, kuko abagore ni abantu basesengura cyane kurusha abagabo kandi bikaba bisiga bibababaje cyane bikanatuma batakariza ikizere abagabo babo kuko uko bagenda barushaho guhura na byo bibabera umutwaro uremereye cyane rimwe na rimwe ntibabashe no kuwikorera (Bagasenya).
247,300 total views, 150 views today


text:
Ikibazo ni RPF yose na systeme yayo kwisonga hari Kagame
Urucabana? Hari impaka nifuza ko zagibwa kuko bisa naho abanyarwanda bari muri opposition badasobanukiwe cg nijye udasobanukiwe neza. Ntekereza ko bamwe mubanyarwanda barwanya ikibi bayobejwe babyina imbyino rusange batabanje kuyitekerezaho.
Ntabatindiye uko ibintu byifashe ubu mu Rwanda musanga ikibi kigomba kurwanywa twivuye inyuma ari Nyakubahwa Paulo Kagame? Mbese avuye k’ubutegetsi wenyine ibibazo by’uRwanda byakemuka?
Cyangwa ikibazo ni RPF yose na systeme yayo? Bityo RPF ivanywe kubutegetsi ibibazo by’uRwanda byakemuka?
Jye aho mpagaze nsanga ikibazo ari systeme kuruta uko yaba umuntu. Kuko Kagame avuyeho ntekereza ko biriya bindi bikomerezwa byo muri RPF byakomeza kurinda systeme.
Aha ndifuza ibisubizo by’inararibonye Charles Charles Kambanda, Nkubito Eugen, Jean Claude Nkubito, Marc Matabaro, John V Karuranga, Simeon Mus, Jeanne Mukamurenzi, Rugema Kayumba, Faustin Twagiramungu,
Yanditswe na Kanuma Christophe


text:
Kigali: Umugore yarangaje abantu kubera udukoryo afite muri ruhago (Photos&Video)
Umugore ukomoka muri Tanzania ufite ubuhanga mu gukina umupira w’amaguru yagaragaye mu Mujyi wa Kigali yarangaje abantu kubera “udukoryo” yakoraga.
Uwo mugore witwa Kadhara Charles, yari ari mu Mujyi wa Kigali rwagati hafi y’umuturirwa wa Kigali City Tower mu gace kazwi nka “Quartier Commercial”, kuri uyu wa gatatu tariki ya 02 Ugushyingo 2017.
Yambaye umupira utukura, ipantalo ya ‘jeans” y’ubururu n’umupira w’amaguru mu ntoki, abantu bamuhaga amafaranga akabereka udukoryo dutandukanye akoresheje umupira w’amaguru. Yemeraga gukina iyo bamuhaga 500RWf.
Uko yakomezaga gukina niko abantu buzuraga aho ari bigaragara ko bishimye, yahava bakagenda bamukurikiye bashaka kureba utwo dukoryo akora.
Ibitekerezo ( 8 )
Courage sport must developed
Hhhhhh uriya mugore nibyaza cyane gukora sport nabandi bagore barebereho ahubundi natwe biriya turabikora kbsa uwo uvuga ngo bakure amaboko mumifuka bakore nta munyarwanda wanga gukora wowe uzabarangire ibyo bakora urebeko bazabyanga thx
Mahungu kuva mukarerekagatsibo
mumurejyewarugarama mumudugudu wakenene
akaba arimugihugucyubugande
ntibitangaje kurijye kwerinabanyamujyi bakarangariribyo mbegaweeeeeee??
uyu mugore amaze igihe kinini akora ibi bintu nibyo bimutunze kuko njyewe muzi DAR ES SALAAM TZ muri 2011 ni umuhanga cyane. ndishimye kubona urwego agezeho. big up mama usichezee kazi chezea mshahala
aratwemeje biriya bikora bake abamupinga bazabigerageze
Abantu bazi kwishakira akazi tuu! urubyiruko rwarangiza rukavuga ngo akazi karabuze mu rwanda. dukure amaboko mumifuka dukore akazi ariko kose nakazi. ubwo se murumva atarabonye icyararira kandi atibye.
Ubu se mwerekanye iki koko kubyuwa mu gore ko ntanisegonda ?
arayabavanamo ye kariya ni job yadanger turayamuha kubwinshi ye


text:
Potaje y’ibihumyo
Ibikoresho :
- Ibihumyo 1 kg
- Inyanya 3 nini
- Poivron 1
- Igitunguru 1 gito
- Tungurusumu uduce 2 duseye
- Persil ziseye
- Amavuta ibiyiko 2
- amata cyangwa creme fraiche,
- umufa
Uko bikorwa :
- Tunganya ibikoresho byose ubironge unabikate
- Shyira amavuta mu isafuriya ushorerane n’ibitunguru na poivron
- Bimaze gushyuha, amavuta amaze gushya wongeramo tungurusumu ziseye na persil
- Shyiramo inyanya upfundikire iminota 3
- Shyiramo ibihumyo ugaragure iminota 15 niba ari ibibisi niba waguze ibyo muri boite bimazemo iminota nk itanu
- ongeramo umufa cyangwa amazi yabize bireke bibire
- bimaze gushya bishyire muri mixeur ubisye
- sukamo amata cyangwa creme fraiche byongere bibire iminota 5
Gracieuse Uwadata


text:
Amakimbirane y’uyu mushoferi witwa Rutsindintwarane Jean Bosco n’Umuyobozi w’Akarere ka Ngoma, Aphrodis Nambaje, ajya gutangira; ngo Meya yamushinjaga ko amukereza ku kazi hanyuma umunsi umwe ‘ngiye kumusobanurira impamvu akuramo mucako ayimponda ku gahanga’.
Aba bombi bari bakoranye imyaka igera kuri itanu ku buryo ngo bizeranaga ukwezi kwashira umushoferi ntahembwe, akumva nta kibazo dore ko yari afite ubundi buryo butuma abaho atarambirije ku mushahara.
Mu kiganiro uyu mushoferi yagiranye na IGIHE yagize ati “Umuntu mumaranye imyaka irenga ine, hageraho hakazamo kwizerana ku buryo anakugeramo ukwezi kumwe hakaza n’ukwa kabiri ukumva nta kibazo kuko uba uvuga uti ashobora no kuzayampera rimwe akaba aribwo angirira akamaro.”
Ibintu byarakomeje ukwezi kumwe kugashira, ukundi kukihirika umushoferi asanga aberewemo umwenda w’amafaranga agera ku bihumbi 900 Frw. Ngo byageze aho ashaka kureka akazi ariko yakwibuka amafaranga meya ahembwa n’ayo we amuhemba, akumva ko iteka n’iteka azishyurwa.
Tariki 31 Kamena 2018, umubano n’ukwizerana kw’aba bombi byajemo agatotsi ubwo umushoferi yajyaga gutwara shebuja, yamugeraho agasanga yarakaye akamubwira ko yamukerereje.
Uwo munsi ngo meya yari afite gahunda yo kujya gusura abaturage, aho yari yabwiye umushoferi ko amugeraho saa kumi undi akarenzaho iminota 20 kubera imbogamizi yari yahuye nazo mu nzira.
Kuri uwo munsi, uyu mushoferi ngo yagombaga kubanza kujya kogesha imodoka ariko kuko nta mafaranga shebuja yari yamuhaye, biba ngombwa ko ajya kuri banki gushaka aye ngo abe ariyo akoresha; bimuviramo gukererwa gutyo.
Ati “Yarambwiye ngo saa kumi hari ahantu ari bujye, njya kogesha imodoka. Mbanza kujya gushaka amafaranga kuri banki kuko we ntayo yari yampaye yo kuza kwishyura. Icyo gihe numvaga nampamagara mpita ngenda.”
“Yampamagaye saa kumi na 20 kuko ndabyibuka neza saa kumi n’igice ntabwo zari zakageze. Twahuriye imbere y’akarere arambwira ati tugiye Karama. Twavuyeyo hafi saa tatu, ajya muri St. Joseph [hotel] avayo nka saa tanu na 20 z’ijoro. Tugeze hafi y’iwe arambwira ngo ko itara ryatse imodoka isigaye inywa cyane? Nti none se ko ari wowe uyishyiramo nzi uko mwanyoye? Nti sinabasha kugusobanurira mu gihe atari njye washyizemo lisansi.”
Ngo bakomeje kubijyaho impaka meya abaza impamvu lisansi bigaragara ko igiye gushira, amubaza aho yari yagiye byanatumye akererwa kumugeraho ku manywa.
Mbere y’uwo munsi ngo nibwo imodoka yari yashyizwemo lisansi ariko Meya yari kumwe n’undi mushoferi aho bari bashyizemo iy’ibihumbi 20 Frw.
Meya ngo yakomeje kubaza umushoferi impamvu lisansi ishize vuba mu modoka, akamubaza niba aho yogesheje baba bayivomye cyangwa niba hari izindi ngendo yakoze.
Bombi bakomeje kujya impaka umushoferi avuga ko atazi ingano y’iyari yashyizwemo, Meya nawe avuga ko yakoreshejwe nabi ni uko ngo ahita ‘akuramo mucako ajya kuyinkangisha ayimponda ku gahanga’.
Umushoferi yakomeje agira ati “Yayinkubise ku gahanga, nshaka kuyimwaka, arasohoka nanjye ndasohoka tujya hanze y’imodoka.” Bombi bakomeje gushyamirana, ariko biza kurangira bikijije, umwe afata inzira ye aragenda undi nawe asigara mu rugo rwe.
Nyuma y’ibyumweru bibiri amwirukanye, Meya yatangiye kwishyura Rutsindintwarane amafaranga yose yari amurimo. Aya arimo imishahara n’andi ngo yajyaga akoresha ku modoka.
Uyu mushoferi yahamirije IGIHE ko ku wa Mbere tariki 16 Nyakanga ari bwo yishyuwe imishahara y’amezi icumi n’ayandi yari yaragiye aguriza uyu muyobozi w’Akarere mu bihe bitandukanye.
Bwa mbere ngo yamuhaye amafaranga ibihumbi 800 Frw ahwanye n’amezi icumi yari amurimo kuko yakoreraga ibihumbi 80 Frw ku kwezi.
Yungamo ati “Yananyishyuye n’andi nagendaga muguriza ku ruhande ahwanye n’ibihumbi 142 Frw. Aya ni ayo namuhaga tugiye nko kogesha imodoka, kuyikoresha n’ayo nari naramutije.”
Meya Nambaje ngo yishyuye uyu mushoferi mu byiciro bibiri, aho icya mbere yamuhaye ibihumbi 830 Frw tariki ya 12 Nyakanga, ku nshuro ya kabiri amuha ibihumbi 112 Frw ku wa 16 Nyakanga 2018.
Meya yemeye ko agendana mucako ariko ko atayikubise umushoferi
Umuyobozi w’Akarere ka Ngoma, Nambaje Aphrodis, yavuze ko icyatumye atandukana n’uyu mushoferi ari ukutubahiriza igihe no kumukerereza mu kazi.
Agaruka ku byabaye tariki ya 30 Kamena agira ati “Twari dutandukanye nka saa munani mubwiye ko yafata iminota mike akajyana imodoka mu kinamba kuko yasaga nabi, saa kumi akaza kumfata mu rugo nkajya gutanga ikiganiro mu ishuri rya Kigarama ku bari bari kurangiza inyigisho z’irondo ry’umwuga.”
“Ntiyaje kumfata nzamuka n’amaguru njya kureba icyo yabaye ngiye nsanga ari wenyine atari kumwe n’imodoka kandi nari naramubujije kuyisigira abanamba bonyine kuko bigeze kuyibamo telefoni. Yishe igihe cyanjye nari butangiremo ikiganiro bituma nkererwa.”
Meya ngo ako kanya ntiyahise amubaza impamvu yakerewe ahubwo yabimubajije mu gutaha. Ati “Uburyo yansobanuriye ntabwo byanyuze kuko nari narabimubujije kenshi kunsigira imodoka mu kinamba. Ni ukuvuga ngo nabyo yari yabirenzeho ndetse anankerereza mu kazi. Aya makosa yose yajyaga ayakora kenshi nkamubwira nti hari umunsi umwe tuzagira dutya tubipfe.”
Ku bijyanye no kumukubita mucako, Meya avuga ko bitigeze bibaho kuko umushoferi yasabwe gusohoka mu modoka ku neza agatanga imfunguzo; nawe nyuma yo kubitekerezaho ku nshuro ya gatatu abisabwa aza kubyemera arasohoka.
Gusa uyu muyobozi yemera ko koko mu modoka ye harimo mucako nk’igikoresho cya siporo kuko yakinnye karate akaba ari n’umuntu uyikunda mu gihe umushoferi we ayisobanura nk’igikoresho cy’ubwirinzi.
Ati “Ni agakoresho dukoresha siporo. Ni mucako ndanayifite n’ubu, turayifashisha muri siporo, ntabwo nkora siporo muri rusange, iyo umuntu yiherereye mu cyumba ashobora gukora pompage ashobora kunanura amaboko […] umuntu ashobora kuyifashisha mu rwego rw’imikino, ashobora guhura n’ikindi kintu kikamusagarira.”
“Kuyitwara mu modoka ni uko akenshi dukunda kujya mu mirima cyane mu masaha y’ijoro, ni ukuvuga ngo niba ugeze mu rutoki urimo utemberamo nimugoroba, ushobora gusakiranamo n’igisimba cyangwa n’ikindi kintu. Ntabwo tuyitwara kuko hari indi ntambara yindi tugiye kurema.”
Naho ku bijyanye no kuba yaratinze kumwishyura, ngo byatewe ahanini n’amahitamo y’umushoferi wamubwiraga ko yifuza ko amafaranga yazayahabwa icya rimwe ku buryo yagira icyo amumarira.
Ati “Yifuzaga ko nzamumbera rimwe amafaranga imbumbe nk’ibihumbi magana 800 cyangwa miliyoni kuko yifuzaga kugura ikibanza akubaka. Yajyaga ambwira ko iyo nyamuhaye ari ukwezi kumwe ntacyo amumarira kandi ko afite ubundi buryo bwo kubaho.”
Muri Kamena uyu mwaka ngo yashatse kumwishyura, undi aramubwira ngo nabe aretse azayamuhere rimwe muri Kanama.
Usibye ikibazo cyo kutubahiriza amasaha y’akazi, ngo nta kindi yigeze atumvikanaho n’uyu wari umushoferi dore ko na mbere y’uko bashwana kuri uriya munsi yari afite gahunda yo kumuganiriza ku mpamvu zituma amukereza mu kazi.


text:
Uko igihembwe kirangiye, umunyeshuri ahabwa ibaruwa izwi nka ‘Babyeyi’ ashyira abamurera igaragaza ibyo asabwa kuzitwaza mu gihembwe gikurikiraho.
Minisitiri w’Uburezi, Dr Mutimura Eugène, yabwiye itangazamakuru ko yamenye ko hari amashuri akora uburiganya akazamura amafaranga y’ishuri cyangwa agahimbazamusyi uko yishakiye.
Yagize ati “Ni ingeso mbi; abayobozi bafite izo ngeso nabo tuzabibasaba ko bihagarikwa. Baranandikiwe, hari itangazo ryasohotse, ndabyibuka.”
Minisitiri yatanze ingero ko hari ibigo bimara igihe kinini bituma abanyeshuri amafaranga yo kubaka uruzitiro, ikibuga cya siporo cyangwa aho abana barara; abandi bakazamura ay’agahimbazamusyi k’abarimu.
Umwe mu babyeyi baganiriye na IGIHE urerera mu Rwunge rw’Amashuri rwa Butare, yavuze ko bajya bahura n’ibibazo byo gutumwa amafaranga adasobanutse.
Yagize ati “Buri gihembwe batuma amafaranga 2000 Frw yo kugura ibikoresho byo ku meza, ikanya n’isahani bariraho, wowe ntiwize mu mashuri yisumbuye ibyo bikoresho bisaza buri gihembwe?”
Uyu mubyeyi avuga ko guhera mu 2016 buri munyeshuri yatumwaga amafaranga yo kugura imodoka y’ikigo.
Mu mwaka wa mbere batanze ibihumbi 30 Frw, uwa kabiri batanga ibihumbi 18 Frw naho mu bihembwe bibiri bishize batanze ibihumbi 12 Frw.
Yakomeje avuga ko ayo mafaranga agenda yiyongera, ’ishuri ibihumbi 85 Frw n’agahimbazamushyi k’ibihumbi 20 Frw ku gihembwe, ugasanga byaremereye ababyeyi’.
Akemanga uburyo yemezwa mu nama z’ababyeyi, aho ubona ko hari uburyo ibigo biba bibiziranyeho na komite y’ababyeyi, hakozwe icengezamatwara (lobbying) n’abatabishyigikiye bakabigenderamo.
Umuyobozi w’ishuri ribanza rya ‘New Vision Primary School’, Eduard Mugwaneza, riherereye mu Karere ka Huye, aherutse kubwira IGIHE ko ku mafaranga y’ishuri yatangwaga mu 2017 bongeyeho ibihumbi 10 Frw y’inyubako.
Gusa ngo byakozwe nyuma y’ubwumvikane n’ababyeyi. Ati “Icyo twifuza gukora tukiganiraho n’ababyeyi mu nama bakacyemeza.”
Umuyobozi mu Biro by’Inama y’Abepiskopi Gatolika mu Rwanda ushinzwe Uburezi, Padiri Nduwayezu Janvier, we asanga kuzamuka kw’amafaranga y’ishuri biterwa n’ubukene bw’ibigo.
Yagize ati “Amafaranga y’ishuri yongezwa umunsi ku munsi ni ikibazo gikomeye. Uburyo bwo kuyafasha buhora buhinduka, ugasanga hari ibyo amashuri asabwa akabura aho akura akabisaba ababyeyi.”
“Usanga ababyeyi nyuma yo kuganira n’ibigo by’amashuri bemeye kugira ibyo bakora, ariko ikibazo gihatse ibindi ni ubukene.”
Dr Mutimura yavuze ko icyo kibazo cy’ibigo byongera amafaranga uko byishakiye kiri mu byarebweho mu bugenzuzi bw’imiyoborere myiza yabyo buherutse.
Minisiteri y’Uburezi ivuga ko nk’amafaranga y’agahimbazamusyi ari ubwumvikane bw’ababyeyi n’ibigo kandi ko niba katatanzwe umwana atagomba kubizizwa.
Gusa hagiye humvikana n’abana badahabwa indangamanota zabo kuko batakishyuye.


text:
Paypal Transactions
Paypal nibwo buryo bukunze gukoreshwa cyane mu kwishyura ibicuruzwa n’amaserivise kuri interineti kurusha ubundi buryo bwose bwo kuri interineti, hafi imbuga zose zitanga amaserivise n’ibicuruzwa kuri interineti usanga zemera kwakira amafaranga hifashishijwe uburyo bwo kwishyura bwa paypal, bityo rero kumenya gukoresha ubu buryo wishyura cg wishyurwa kuri interineti ni ingenzi cyane mu rwego rwo kugufasha kwihahira amaserivise n’ibicuruzwa kuri interineti bikoroheye, ndetse ukanabasha gutanga serivise ku rubuga rwawe cg ahandi aho ariho hose kuri interineti ukaba wakwishyurwa ako kanya.
UKO ISOMO RITEGUYE
Iri somo riteguye mu buryo bwa videwo za HD mu rurimi rw’ikinyarwanda, ku buryo ibyo ubwirwa byose uba uri no kubyerekwa intambwe ku yindi hakoreshejwe ingero zifatika, ibivugwa byose bishyirwa mu ngiro nk’urugero rwo kureberaho muri iri somo. Mu kwerekana ihererekanya ry’amafaranga, twohererezanya amafaranga kuri interineti kuri konti zitandukanye bya nyabyo kugirango uwiga arusheho kubisobanukirwa neza. Ugenda uhura n’isuzumabumenyi kubyo wize zigufasha gupima niba koko wasobanukiwe ibyo warangije kwiga.
Ndetse turangiza tunabaha inama z’ibyo mwakoresha ubu bumenyi, ku buryo urangiza kwiga uhita ubona ahantu hatandukanye ho kubibyariza umusaruro.
ABO RYAGENEWE
Aya mahugurwa yagenewe abantu bo mu ngeri zose, abanyeshuri, abarimu, abacuruzi, abakozi, abayobozi, n’abandi bantu bose bakenera gukora Transaction kuri interineti. Nta n’umwe uhejwe.
UKO WARYIGA
Waryiga aho waba uri hose kw’isi wifashishije igikoresho cy’ikoranabuhanga nka mudasobwa, telefone cg Tablet birimo interineti (Ekara nini nkiya mudasobwa niyo ibigaragaza neza). Kuko rero riteguye mu Kinyarwanda bigusaba no kuba wumva ikinyarwanda gisanzwe cyo kuvuga kugirango usobanukirwe ibyigishwamo. kandi waryigira igihe cyose ushatse kugeza urirangije neza, ndetse iyo ugize ikibazo urabaza ugasubizwa.
ICYO UZAKURAMO
Uzarangiza iri somo Wabasha ibi bikurikira:
- -Guhaha no gucuruza ibyo ushaka ku masoko mpuzamahanga yemera paypal nka ebay.com
- -Guhaha serivise zose wifuza kw’isi ziri kuri interineti, aho bemera paypal
- -Gukora akazi no gutanga akazi kuri interineti
- -Koherezanya no kwakira amafaranga kuri interineti mu buryo bwa Paypal
- -Gusobanukirwa amaterime akoreshwa muri Paypal
- -Uzi Bimwe mubyo wakora kuri interinti ukunguka cyane.
- -Uhabwa seritifika iyo urangije kuryiga wakoresha aho ikenewe.
- -N’ibindi byinshi cyane…..
INYUNGU ZO KURYIGA
- -Ushobora kwihahira ibyo ushaka kw’isi hose ku biciro biri hasi
- -Ntutakaza umwanya mu guhaha kuko ibyo ukeneye ubihaha uri no mu kandi kazi
- -Serivise zirihutishwa kandi ziba zoroshye gutangwa no kwakirwa.
- -ubasha kugera kucyo wifuza cyose kw’isi hose, yaba serivise cg ibicuruzwa
- -Serivise ziratangwa amasaha 24 ku yandi!
- -Ushobora kugura igihe cyose, aho waba uri hose, waba uryamye, waba uri kurya, n’ahandi hose ushatse
- -Byorohera abacuruzi kugeza ibicuruzwa byabo ku bantu benshi, kw’isi hose.
- -Byorohereza abantu bafite impano kubona icyo gukora bagakorera amafaranga kw’isi hose
- -Byorohereza abantu koherezanya amafaranga aho baba bari hose kw’isi Kandi akagerayo ako kanya
- -Uhabwa seritifika wakoresha usaba akazi
- -Wakwihangiramo imirimo itandukanye ugasezerera ku bushomeri.
- -N’ibindi byinshi cyane.
Course Features
- Lectures 20
- Quizzes 1
- Duration 2 hours
- Skill level All levels
- Language Kinyarwanda
- Students 3
- Certificate Yes
- Assessments Yes
-
Paypal
Gusobanukirwa neza uko paypal ikoreshwa mu buryo bwimbitse, wishyura cg wishyuza kuri interineti; Wohereza, ukakira, ndetse ukanabikuzaho amafaranga yawe, n'ibindi byinshi biyerekeye.
-
edzzo
Finally
Nifuzaga kumenya uko paypal ikora, iri somo riteguye neza cyane ubu ndabona ndi kubyumva pe!


text:
Nyagatare: 16 bafungiye muri Gereza y’abana bakoze ibizamini bya Leta
Abana bafungiye muri Gereza y’abana ya Nyagatare bishimira kuba bahabwa amasomo nk’abandi none bakaba bari no gukora ibizamini bisoza amashuri abanza.
Babitangaje nyuma yo gusoza ikizamini cya mbere cy’imibare, ubwo hatangizwaga ku rwego rw’igihugu ikorwa ry’ibizamini bya Leta bisoza amashuri abanza, kuri uyu wa mbere tariki ya 13 Ugushyingo 2017.
Umwe muri abo bana avuga ko ubwo yafungwaga yibwiraga ko ntaho azongera guhurira no kwiga. Ariko ngo byaramutunguye abonye asubiye mu ishuri kandi ari muri gereza.
Agira ati "Turashima Leta y’ubumwe yatwemereye kwiga dufunze, twagoganye n’amategeko ariko ntiyadukuyeho amaboko turiga neza."
Akomeza avuga ko bigishwa n’abarimu bashoboye ku buryo ngo biteguye gutsinda ibizamini bya Leta.
CIP Hillary Sengabo, Umuvugizi w’Urwego rw’Igihugu rushinzwe amagereza RCS,avuga ko abana bafunze biga neza kandi bazatsinda.
Agira ati “Tujyana n’integanyanyigisho za Leta, abarimu barashoboye, abana bateguwe neza kandi bazatsinda."
Abarimu b’abo bana bafungiye muri Gereza y’abana ya Nyagatare ni abagororwa bagenzi babo bakuwe muri gereza zitandukanye.
Mu Karere ka Nyagatare niho hatangirijwe ku rwego rw’igihugu ikorwa ry’ibizamini bya Leta bisoza amashuri abanza.
Ibizamini bya Leta byatangijwe n’Umunyamabanga wa Leta ushinzwe amashuri abanza n’ayisumbuye muri Minisiteri y’Uburezi (MINEDUC), Isaac Munyakazi.
Yavuze ko abo bana bafunze biga neza kandi bazatsinda nk’uko abo mu mwaka w’amashuli wa 2016 babigenje bagatsinda bose.
Icyo gihe hakoze abana 11 mu mashuri abanza na batanu mu mashuri yisumbuye. Bahise bahabwa imbabazi na Perezida wa Repubulika, bararekurwa barataha.
Mu mwaka w’amashuli wa 2017, abanyeshuri basoza amashuri abanza bagomba gukora ibizamini bya Leta mu gihugu cyose ni 237,181 barimo abakobwa 130,787 n’abahungu 106,394.
Mu mwaka wa 2016 hari hakoze abanyeshuri 194,679. Bivuze ko mu mwaka wa 2017 hiyongereyeho abanyeshuri 42,502 bangana na 25%.


text:
Byatahuwe nyuma yo gusanga agakarito kamwe karimo ibinini 21 mu gihe utundi tubamo ibinini 28.
Laboratwari yitwa Majorelle yakoze ibyo binini itangaza ko udukarito 36700 aritwo twagurishijwe hagati y’itariki ya 26 Mutarama kugeza tariki ya 5 Mata 2018 harimo uturimo ibinini bituzuye kandi bidashobora gufasha uwabinyoye kudasama.
ANSM mu itangazo yasohoye tariki ya 5 Mata 2018, yavuze ko kugeza ubu nta zindi ngaruka zigaragara ku bakoresheje iyo miti uretse gusa ko babasha gutwita.
Iki kigo cyahise gishyira hanze itangazo ry’uko abafite imiti ifite udukarito turiho imibare 1958550 yagombaga kuzarangira muri Nyakanga 2019, bayigarura aho bayiguriye bakaguranirwa.
Abakoreshaga iyi miti yo kuboneza urubyaro bakaba bazi neza ko batigeze bahura n’utwo dukarito turimo ibinini 21, basabwe kutajya gutangira bundi bushya iyo gahunda yo kuboneza urubyaro kuko imiti bafashe nta kibazo ifite.
Abafashe iyo miti ituzuye bo basabwe kujya kwa muganga kwisuzumisha ko baba batarasamye.


text:
Nyuma y’imyaka 24 nibwo atinyutse kuvuga ibya mfurambi yakorewe
Muri Jenoside Mukanyana Vestine baramutemye ariko ntiyapfa, n’uwamukuye mu mirambo aho bari bamujugunye amujyana iwe akajya afatanya na murumuna we kumufata ku ngufu.
Ni ubuhamya bwahungabanyije benshi bari bitabiriye ibikorwa byo kwibuka Abatutsi biciwe mu Karere ka Kamonyi bazize Jenoside mu 1994. Igikorwa cyabaye kuri uyu wa Kane tariki 12 Mata 2018.
Ubwo nibwo buhamya bwa mbere Mukanyana atanze kuva Jenoside yahagarikwa mu myaka 24 ishize.
Mbere ya Jenoside Mukanyana n’umuryango we bari batuye muri Komine Runda, ubu ni mu Murenge wa Rugalika.
Muri aka gace ubwicanyi bwatangiye indege ya Habyarimana ikimara guhanuka. Abatutsi baho batangira gutotezwa, kumeneshwa, bamwe batangira guhungira mu bihuru.
Yagize ati “Mu masaha y’umugoroba twumvise abantu baza bagana iwacu bavuza amafirimbi, ababyeyi bacu bati ‘duhunge twatewe’.
“Twahise tumena imyugariro tujya kwihisha mu makawa, mu rukerera papa yagiye kutuzanira imineke, ntitwongera kumubona kugeza bukeye tujya kwihisha ahandi mu rutoki.”
Ubwicanyi ngo bwongereye ubukana, Mukanyana n’abavandimwe be ngo abicanyi baje kubavumbura babashyira hamwe n’abandi bantu benshi batangira kubica.
Ati “Baduteyemo gerenade ‘éclats’ ziramfata ndakomereka cyane, hanyuma batangira gutemagura abantu ariko jyewe imirambo irangwira sinagerwaho n’umuhoro.
“Nyuma baje gupakira iyo mirambo, bangezeho nzamura akaboko bankuramo, nduka amaraso, barambaza ngo uri iki nti ndi umuhutu, bati buriya ubwo utapfuye uri we.”
Icyatumaga adatanga ubwo buhamya biri no mu byashenguye abantu, ni uko uwamukuye muri iyo mirambo uwitwa Lambert wamusambanyaga ku ngufu atigeze akurikiranwa kugeza uyu munsi.
Ati “Yaje kunjyana iwe, nyuma atangira kumfata ku ngufu, uko umugore we atirimutse akandyamisha mu mbuga agakora ibyo ashaka.
“Murumuna we na we yava ku irondo akaza akanjyaho, bansimburanaho. Nabaye muri ubwo buzima kugeza Inkotanyi zije ariko jye nkomeza kuba umugore w’iyo nterahamwe.”
Avuga ko bahunze bakajya ku Ruyenzi ariko n’aho uwo Lambert agakomeza kumusambanya. Ibyo byose byamubayeho byatumye atabasha kugira uwo abibwira barimo na nyirasenge bahahuriye.
Ati “Twaje guhunguka dusubira mu rugo, iwacu baza guhemba uwo mugabo ngo yarandokoye ariko barahansiga. Yongeye gushaka kunsambanya ndamwangira, ankubita urushyi mpita nsohoka, mpava uko”.
Mukanyana ubu ari aho, ahangana n’ubuzima nk’abandi, akemeza ko kuba abohotse akavuga ari bwo yiyubatse.
Abayobozi batandukanye bavuze ko ubwo buhamya bugaragaza ko hakiri abarokotse Jenoside batarabasha gutinyuka ngo bavuge ibyababayeho. Babakanguriye kubirenga bakabivuga, kuko ngo ari byo bituma baruhuka imitima, bagakira kwigunga.
Umurenge wa Rugalika uracyagaragaramo ikibazo gikomeye cy’abantu batahigwaga muri Jenoside badashaka kwerekana ahari imibiri y’abishwe ngo bashyingurwe mu cyubahiro bityo ababo baruhuke.
Hari kandi n’ikibazo cy’inzu zubakiwe abacitse ku icumu zishaje cyane zikeneye gusimburwa, nk’uko byagarutsweho n’ubuyobozi bw’uyo murenge ndetse n’ubwa IBUKA muri Kamonyi.
Ibitekerezo ( 6 )
Biragoye peek umubyeyi ufite abana nu mugabo atanga ubuhamya nkubwo uyu mubyeyi atanze. Byafasha no kubutanga atari kumugaragaro kugirango abakoze ubwo bug me hafi Bose babiryonzwe. Ihangane mubyeyi iri indwari.
Nagira ngo nihanganishe uyu mubyeyi ariko nanone nsaba nivuye inyuma gukurikirana uyu Lambert, rwose akurikiranwe ahanwe kuko iriya ni viole, yamufatiranye mu kaga yarimo, agombe abiryozwe rwose!
Nukuri uwo lambert akurikiranwe aryozwe ubwo bugome yakoreye uwo yabeshyaga ko yarokoye kd yarafite izindi mpamvu,
Turashimira Leta yacu yu rwanda ko ikomeje kwimakaza ubutabera kuri bose.
Nukuri uwo lambert akurikiranwe aryozwe ubwo bugome yakoreye uwo yabeshyaga ko yarokoye kd yarafite izindi mpamvu,
Turashimira Leta yacu yu rwanda ko ikomeje kwimakaza ubutabera kuri bose.
Ntibyoroshye gutanga ubuhamya bw’uko wafashwe Ku ngufu VH kubohozwa. Cyane umuntu washatse ufite abana ntiyahsgarara imbere yabo ngo abivuge. Bitera ipfunwe abantu. Wihangane wowe washoboye kubohoka. Imana ikongerere imbaraga
Nakomeze urugendo adacogora kuko dufite umurongo mwiza, ariko uwo lambert nawe akurikiranwe aryozwe ibyo byaha yakoze. murakoze


text:
UBUZIMA
Akamaro gakomeye k’igitunguru ku buzima bwawe n’uko wagikoresha nk’umuti
Igitunguru ni kimwe mu bihingwa byoroshye kubihinga ndetse no kubihaha byorohera abatabasha kubihinga. Igitunguru ushobora kugifata nk’icy’agaciro gake mu biryo ariko burya gifite byinshi kimariye ubuzima bwawe.
Akenshi Igitunguru abantu bakunze kugikoresha nk’ikirungo, mu gukaranga, no ku ifiriti cyangwa salade. Ibiryo kirimo wumva bihumura neza bigatuma umuntu yumva agize ubushake bwo kurya.
Imimaro igitunguru kimariye ubuzima bwacu
Igitunguru gikize kuri Vitamin C, kikanabamo imyunyu ngugu nka Calcium na Sodium byose bigufasha kugira amagufwa akomeye.
Igitunguru kandi gikize kuri Vitamin A, B6, B9 na zo z’ingirakamaro ku buzima bw’umuntu nko mu kurwanya ubuhumyi, no guhangana n’indwara ziterwa n’imikurire mibi cyane cyane ku bana.
Gishobora gukoreshwa nk’umuti
Igitunguru burya ngo cyifitemo ububasha bwo guhangana na kanseri, uko ugikoresha kenshi mu byo kurya bituma umubiri wawe wiyongera ubudahangarwa bwo guhangana na kanseri. Ku bagabo kurya ibitunguru bibarinda kanseri ya porositate ikunze kubibasira.
Iyo umuntu arumwe n’uruyuki, ashobora kugifata akagitsirima ahariwe, bivura kubyimbirwa no no kumva uburyaryate bw’urubori.
Kurya igitunguru kibisi bifasha mu kurwanya ibinure bibi mu mubiri (cholesterol). Iyi cholesterol mbi ituma umutima udatera neza biturutse ku kwifunga kw’imitsi itembereza amaraso mu mubiri kubera ibinure.
Igitunguru burya kiri mu miti ivura inkorora, ibicurane , ndetse kinarwanya mikorobi mu mubiri. Iyo urwaye izo ndwara zikunze kwibasira abantu mu bihe runaka ukagikoresha bigufasha guhangana nazo.
Iki kiribwa kandi cyibitsemo chrome izwiho kuringaniza isukari yo mu maraso, kugikoresha ni ugutuma amaraso yawe agabanyukamo isukari idakenewe.
Igitunguru ni isooko yo gutekereza neza no kugira ubushake bwo kurya kuko Vitamin B9 irimo ifasha mu gutekereza neza, gusinzira neza no kugira ubushake bwo kurya kandi kurya igitunguru bituma umusatsi wawe ugira ubuzima bwiza kandi uruhu rwawe rugahorana itoto
Ushobora kukirya mu buryo butandukanye
Nubwo abenshi bakunze gukoresha igitunguru mu gukaranga gusa, ukwiye kumenya ko iyo ugikaranze mu mavuta kiba gitakaje umwimerere wacyo bigatuma kidakora akazi kacyo neza mu mubiri. Ni byiza kurya ibitunguru bibisi kuko ari bwo biba bigifite umwimerere.
Ibitunguru biribwa mu buryo butandukanye, ushobora kubihekenya, kubitekana n’ibiryo, kubikoramo salade (aha urabikatakata ugakamuriraho indimu ugashyiramo n’akunyu gacye) ukabirya bikiri umwimerere.


text:
Imbabazi z’Imana / Pastor Desire HABYARIMA
Zaburo 23:6 "Ni ukuri kugirarwa neza n’imbabazi, bizanyomaho iminsi yose nkiriho nanjye nzaba mu nzu y’Uwiteka iteka ryose "
Iyi zaburi ni zaburi nzi neza ko dukunda turi benshi. Ni zaburi ya Dawidi , Dawidi yavuze amagambo meza, birasa nkaho yakoze icyegeranyo cy’ubuzima bwe bwose ,yegeranya uko yagiye abaho, aho yatangiye ngo Uwiteka niwe mungeri ntacyo nzakena andyamisha mu cyanya cy’ubwatsi bubisi, anyobora ku migezi y’amazi adasuma, ageze hano aravuga ngo " ni ukuri kugirirwa n’imbabazi bizanyomaho iminsi yose nkiriho, nanjye nzaba munzu y’Uwiteka iteka ryose"
Muri iyu muromko ndagirango turebe ijambo rivuga " kugirirwa neza n’imbabazi" Imbabazi ni ikintu gikomeye, yasanze Imana ariyo yamugiriye neza, aba ariyo imugirira imbabazi yonyine. Mwibukeko Dawidi yavukagaga mu muryango w’abana benshi barenze nk’umunani, muri abo bana niwe mwana utarakunzwe mu muryango, yigeze yandika aravugango nubwo data na mama bantaye ariko Uwiteka yarantaruye cyangwa se azantoragura, anyitaho. Tekereza kugeza igihe utakundwa n’ababyeyi mu muryango. Dawidi yabayeho adafite icyerekezo mu muryango cyejo hazaza, atazi ikizakurikiraho, kuko yaranditse aravugango " Mba narihebye iyo ntizerako, nzabona kugira neza mu isi yababaho"
Birashobokako uri impfubyi,ejo hawe hazaza nta kizere ufite, birashobokako wavutse mu muryango ntukundwe, birashobokako bakubwiye amagambo akomeretsa, birashobokako na nuyu munsi ugitotezwa, birashobokako bakubwiyeko utari mwiza, bakubwiyeko udakora ibintu neza, birashobokako bakubwiyeko utazi ubwenge, birashobokako bahora bakugereranya n’abandi bana bavugako abandi bana bashoboye wowe udashoboye, birashobokako abagufiteho ubushobozi bakubwiyeko ntacyo uzavamo, birashobokako umugabo washatse atarigera akubwirango urakoze ,ibyo ukora byose ntabwo abibona, ahora akugaragarizako udashoboye ko ibitekerezo byawe atari bizima. Birashobokako wahuye n’ikibazo nkicyo Dawidi yahuye nacyo, birashobokako umugore wawe ahora akwerekako abandi bagabo bashoboye baguze amamodoka, bageze ku iterambere iri ni iri ariko wowe udakora ibintu neza,utagendera ku muvuduko w’abandi nawe ukumva urisuzuguye. Birashobokako wari impfubyi hanyuma wubaka urugo uziko ushatse umuntu uzaruhukiraho, azakuviramo byose ariko siko byagenze,birashobokako wagiye mu kazi uziko ari ahantu ho kuruhukira ariko ntibakugirira imbabazi mbese ntibaguha agaciro, ntibaha agaciro ibyo ukora, birashobokako wagiye no mu itorero uziko ari ahantu ho kuruhukira ndavuga aho wagiye gusengera hanyuma ugahura n’ibikomere utewe na bene data.
Nagirango mbabwireko isi ni isi ubwayo ntigira imbabazi. Umuntu umwe yaravuzengo isi ibaga idateye ikinya, mu byukuri isi ntigira imbabazi kandi hari ubwo bigera igihe aho wakagombye kubonera imbabazi ntabe ariho uzibonera. Ngufitiye inkuru nziza , Dawidi yaravuze" Ni ukuri kugirirwa n’imbabazi bizanyomaho iminsi yose nkiriho, nanjye nzaba mu nzu y’Uwiteka iteka ryose" Dawidi yabayeho arwana n’idubu n’intare, umuryango utamwemera,igihe yicaga Goliyati yaraziko biciyemo, Sawuli nawe aramuhiga, Dawidi aba mu buvumo hafi imyaka icumi mu byukuri yarameze nkaho abana n’abapfuye , yari umuntu yatekerezagako ejo hazaza nta kintu kizavamo, abantu bamusanze mu buvumo ni impfubyi n’abahigwa n’abafite intimba ku mutima, n’abanyamadeni, abo nibo babanye nawe mu buvumo ahunga.
Sawuli yamuhigishije ingabo zirenze ibihumbi bitatu mu byukuri Dawidi yarababaye ariko ntibyamubujije kuba umwami ndagirango nkubwire ko Imana yo igira imbabazi, imbabazi mvuga hano ntabwo ari imbabazi gusa zo kubabarira ibyaha ahubwo Imana niyo yakumva amarangamutima yawe, Imana niyo yakwakira umubabaro wawe nagirango nkubwize ukuri isi ntigira imbabazi ariko muri Krisito Yesu niho honyine dushobora kubabarirwa, niho honyine dushobora kubona ubuhungiro tukagirirwa neza n’Imana hanyuma tukazavugango " Ni ukuri kugirirwa n’imbabazi bizanyomaho iminsi yose nkiriho, nanjye nzaba mu nzu y’Uwiteka iteka ryose" Erega nubundi nubu ushatse wabivuga, nonese kuba abandi barapfuye, wowe ukabaho, kuba warize bigoranye ariko ukiga, kuba ubasha gufungura nta kazi ufite, kuba Imana ikubeshaho uhura n’imitego,n’ibiguhiga bitandukanye, kuba ubaho ubuzima bugoranye ariko Imana ikagenda ikugirira neza ikagutegurira ameza mu maso y’abanzi bawe.
Nagirango nkwibutseko ahantu wabonera imbabazi, ni muri Krisito Yesu honyine, abantu ntibagira imbabazi, abantu urukundo rwabo rurimo inyungu, abantu bakugirira neza uyu munsi ariko ntibazahora bakugirira neza ariko Imana yo si uko imeze, ni data wa twese mwiza, ni umubyeyi w’urukundo. Yesu yaravuzengo ni tujya dusenga tujye tuvugango ,"Data wa twese uri mu ijuru" ni data w’abakene, ni data w’abakire, ni data w’abize n’abatarize, ni data w’aboroheje n’abakomeye, ni data w’abatuye mu migabane ikomeye n’afurika isa nkaho iri inyuma, ni Data wa twese kuba ari data wa twese dukwiye kumva ko kugirwa neza n’imbabazi bizatwomaho. Kuba warahisemo kwisunga Imana no kugira Imana iya mbere ni ikintu utazigera wicuza habe na rimwe. Imana yagiriye neza Dawidi ikamubabarira yakoze amafuti ndavuga yakoze icyaha ariko n’ubuzima yararimo ntawundi wari kumurebana imbabazi, niba papa na mama we bataramurebanye imbabazi ntawundi wari kumukura muri ubwo buzima, ntawundi warikumuha imbaraga zo kwica intare ku myaka kumi n’itandatu, ntawundi warikumuha imbaraga zo kwica idubu, erega ibiguhiga bimeze nk’idubu, bifite imbaraga nk’intare ariko imbabzi z’Imana zizagenda ziguhisha, Imana izakubera Imana, Imana izakubera byose, niyo mpamvu kuyiringira ikaba mu ruhande rwawe ni ikintu kingenzi wakishimira.
Ni ukuri kugirirwa neza n’imbabazi bizanyomaho, ahita arasezerana, aravugango nanjye nzaba mu nzu y’Uwiteka iteka ryose. Ese ahantu hakunezeza vuba kurusha ahandi ni hehe ? ni ukuba mu nzu y’Imana? iyo tuvuga inzu y’Imana hari abahita bareba za nsengero nziza twubatse ariko nagirango nkwibutseko nawe uri urusengero kandi Yesu yaravuzengo "umuntu nankunda nzaza njyewe na data n’umwuka wera tube muri uwo mu ntu " ntekerezako ahantu ubutatu buri n’abamarayika batahabura. Nkwibutseko kugirirwa neza bizakomaho ariko hari icyo ukwiriye gukora, Imana ifite uburyo ibaho, yaravuze ngo " muzanyubakira nzu ki ? aho nshobora gukwirwa ni he ? iravugango ahantu nshobora gukwirwa, ni mu mutima umenetse, mu mutima uciye bugufi, niho Imana ishobora kubona ubuturo" Yesu yigeze kuvugango inguzu zifite imyobo, ibiguruka bifite ibyari ariko umwana w’umuntu ntafite aho arambika umusaya. Ukurikije ineza y’Imana , wari ukwiye kuyiturako ikubura ? cyangwa warukwiye gusabana n’Imana uhereye mu rusengero rw’umutima wawe ariko wabona na kanya ukajya guterana n’abandi.
Impamvu duterana, ni ukugirango dutyazanye. ni nkuko icyuma gityaza ikindi , niko umuntu atyaza mu ngenzi we, umuntu wese akwiye kubera inyunganizi mugenzi we. Duterana kugirango tugirane ibihe byiza, twumve indirimbo n’amashimwe ya bene data bidukomeze. Dukwiye gushima Imana abanyamubabaro bakishima, dukwiye kuba tuvuga ineza y’Imana abantu bakamenyako Imana yacu ikora.
Ndagirango nkwibutseko ukurikije ineza y’Imana ku buzima bwawe, ukwiye kuyitura kuyiba imbere uyishimira no gukora ibiyishimisha, uzaba ugize neza.


text:
KANDA HANO UREBE VIDEO
Ingurube ni nk’ikusanyirizo ry’imyanda y’ubwoko bwose. Irya idatoranyije ibirimo n’imyanda y’abantu, ibihingwa byaboze, inyamaswa zipfushije, ndetse yarya n’ibintu byose byaba ibyishwe n’indwara zivurwa ndetse n’izitavurwa. Ni ukuvuga ko ibyishwe na kanseri nabyo itabikangwa… Irabirya Inyama n’ibinure by’ingurube binyunyuza (absorber) uburozi bwitwa toxins nk’uko iponji inywa amazi. Inyama z’ingurube ziba zibitse ubwandu bukubye inshuro 3o iz’ikimasa n’iz’inyama y’umuhigo.
Iyo uriye inyama y’inka cyangwa iy’umuhigo bisaba igifu amasaha hagati y’8 n’9 ngo ibe igogowe. Ni ukuvuga ko uturemangingo duto duto tuyigize, dutinda cyangwa twinjira buhoro buhoro mu mpagarike yacu kandi biba byoroshye ko umwijima udukubura ukatuvanaho. Ariko iyo uriye inyama y’ingurube mu masaha 4 gusa igifu kiba cyamaze kuyisya ibyo bituma uburozi bwinjizwa mu mubiri wacu n’ingurube burushaho kuba bwinshi kandi mu gihe gito.
Ibitandukanye n’izindi nyamabere, ingurube ntijya ibira ibyuya. Ubusanzwe kubira icyuya kw’ikiremwa ni byo bigifasha kugabanya imyanda mu mubiri. Ubwo rero kuko idahumeka binyuze mu ruhu bisobanuye ko imyanda yose iyiheramo igakwirakwira mu nyama zayo.
Ingurube zigira ubumara ku buryo bitoroshye kuzicisha uburozi bubonetse bwose. Nta burozi bupfa kuyica. Aborozi bazo bazijyana mu ndiri y’inzoka za cobras zitajya zipfa kuribwa n’indi nyamaswa iyo ari yo yose ingurube zikazirya, iyo izo nzoka zirumye ingurube nta cyo izo ngurube zishobora kuba. Ubumara bw’inzoka uko yaba imeze kose nta cyo butwara ingurube.
Inyama z’ingurube zibora vuba cyane ugereranyije n’iz’andi matungo. Inzoka n’izindi nigwahabiri nk’amasazi zumva vuba cyane aho inyama y’ingurube iri ako kanya ikimara kubagwa. Ingurube ibora vuba cyane igahita yuzura ho inyo.
Ingurube igira amoko nibura 12 y’inzoka igendana nazo ntacyo ziyitwaye nka tenias, izitwa douves, liminyorogoto n’ibishorobwa, ibikonoshwa by’inzoka ndetse n’ibiguri by’amagi yazo.Nta bushyuhe na bumwe watekaho ingurube ngo wizere ko iyo myanda yose iyirimo yahiye,
Inyama y’ingurube igira ikinure gikubye 2 icy’inka. Ibyo biterwa n’uko igifu cy’inka n’urwungano ngogozi rwayo muri rusange rukoze ku buryo busobanutse neza ku buryo hajyamo gusa ibyatsi n’ibimera. Igifu cy’inka ubwacyo kigira ibice 4 bikora akazi ko kuyungurura no kuvana ibyitwa imyanda byose mu byo inka yaba yariye. Ibyo bigakorwa habanje kubaho “KUZA”. Inka biyisaba amasaha nibura 24 ngo ibyo yariye biba bimaze gutunganywa no gukuramo ibidakwiriye. Ariko ingurube yo mu masaha 4 gusa igifu cyayo kiba cyamaze gusya imyanda yose yariye vyamaze no kuyihinduramo ibyiyongera ku mubiri wayo.
Ingurube igira nibura indwara 30 ibasha kwanduza n’abantu mu buryo bworoshye cyane. Usibye no kuyirya nta wakagombye kuba anayikoraho ikiri nzima kuko uruhu rwayo rwuzuye uguhumana gukabije. Intumbi yayo yo ikwiriye guhambwa gusa. Umuntu wifuza kugira ubuzima bwiza ntiyakagombye no kuyorora.
Ubwoko bw’inzoka irwara bwitwa ver trichine bujya kumera nk’igishorobwa ni buto cyane iyo urebeye mu byuma byabugenewe (microscope) bubasha kuba no mu mara y’umuntu, mu mitsi, mu musokoro wo mu rutirigongo hejuru ahagana mu irugu ndetse no mu bwonko bw’umuntu.
Ibyo bikurura indwara yitwa trichinose. Ibimenyetso byayo biriyoberanya ku buryo bisa n’iby’izindi ndwara nka .typhoïde, arthrite, rhumatismes, gastrite, sclérose en plaques, mugiga, indwara z’impyiko, la ndetse hari n’abagaragara nk’abasabitswe n’inzoga kandi uburwayi bafite bukomoka ku kurya inyama z’ingurube.
Ingurube iranduye kandi yuzuye uburozi, ku buryo kamere (nature) yayihaye umuyoboro umwe ukwiriye mu kuguru kwayo kugeza mu kimono cyayo ngo habe ari ho hazajya hasohokera duke cyane ku myanda ibayinjije mu mubiri wayo.
Mu kanono k’ingurube ahagana aho ikandagirira haba akenge gato gasohokeramo amashyira n’imyanda mikeya umubiri wayo utabashije kujyana mu mpagarike yayo ngo bikomeze biyibesheho. Ako kobo ubwo ari gato, ayo mashyira hari ubwo akomeza mu rwungano nyamaraso yayo agakomeza mu nyama zayo.
Ibyo ntibyakubuza kwirira inyama y’ingurube cyane cyane ko hari amoko menshi cyane y’ibiribwa aba akoranywe inyama zayo ariko akenshi ntabwo ubibwirwa. Bamwe babitewe n’imyemerere bemeza ko ingurube yakabaye irwanywa nk’ibindi bibi byose byangiza ubuzima. Abandi nabo kubera imyemerere yabo itavangura bakabona ko umuntu adahumanywa n’ikimujyamo ahubwo ahumanywa n’ikimuvamo.


text:
Icyogitanda cyambere cyonyine nta matora cyagurishwa angahe ??
Ndashaka printer all in one hamwe na computer desktop
pfiti cyibazo kuriyofurati kohamwe igiciro a70000 a200000 bimezebite
Ubwose Umuntu Ntiyajya Kwigurira Ibishya Komuhenda Ndakubwiza Ukuri Nutagabanya Uraririmba urwubonye Ndeberaamasorori Ya Centmille Ninde Uyobewe Ahobifunukuriza C?
Kiriya gitanda cya kabiri agabanyije umuntu yakigura wenda nka 200000f
Kiriya gitanda cya kabiri agabanyije umuntu yakigura wenda nka 200000f
Mbega umugabo nabijyanire ab’iyo agiye twe turikeneye ngo ibitanda, amashiga ntabyo kuyatekaho bihari, urandebera nka buriya buriri bwashaje ngo aragurisha, yabwihereye abakene se barara ku ikarito?
MUMUMBARIZE KO NINZU BIRIYA BINTU BIRIMO AYIGURISHA KUKO JYEWE NKENEYE INZU YO KUGURA. BYARUSHAHO KUMBEREA BYIZA KANDI AGABANIJE NKAGURA KWA UJUMULA (INZU IBIRIMO).
ibi bikoresho ni byiza ariko namugira inama yo kubyurirana indege!!! ntawe uzabigura kuri kiriya giciro. byose agomba kugabanyaho 45%
ahubwo ndabona arugucuruza ntaho yenda kunjya umuntuse ushakakugenda yifuza kugurisha ikintu gishaje kurusha ukoya kiguze ?
Amafaranga ashaka aruta ayo yabibuze koko nawe amacupa ya gaz arimo ubusa ngo 100000 kuri safe gaz bayagurisha make
ko ahenda cyane ra ibisorori 100?
ko ahenda cyane ra ibisorori 100?
Twe dufite icyibazo cya company yitwa Maxcom ikorera iruhande rwa convention icyo kibazo rero twaguze nayo machine itanga Umuriro none tugiye kumara hafi amezi atatu machine zabo zidakora kandi ziriho namaf yacu ikibazo dufite rero ishobora gukinga ikigendera kandi machine zabo twaraziguze 300000 ubwo rero twaba duhombye mudukorere ubuvugizi tumaze guhomba rwose
Ntabwo ibiciro byubahirije ihame rya depreciation kuko ikintu kigurishyijwe cyarakoreshejwe kigabanya igiciro ugereranyije nikindi gishyashya
Birahenze, nagabanye ho 30%


text:
Korali Ijuru igiye guha Ubunani abanye-Huye ibaririmbira
Ubuyobozi bwa Korali Ijuru y’i Huye buvuga ko iyi Korali yiteguye kuzasusurutsa abanye-Huye ku cyumweru ku itariki ya 07 Mutarama 2018.
Icyo gitaramo bateganya kugikorera mu nzu mberabyombi y’Akarere ka Huye, guhera saa kumi n’imwe za nimugoroba.
Damien Ndagijimana, ushinzwe ibijyanye na tekinike muri iyo korali avuga ko imyiteguro y’icyo gitaramo iri kurangira.
Avuga kandi ko muri icyo gitaramo batekereje kuzashimisha ingeri zinyuranye z’abantu binyujijwe mu majwi agoroye.
Agira ati “Tuzaririmba indirimbo zo mu bihe bitandukanye kandi mu ndimi zinyuranye harimo izo mu Kinyarwanda, mu Cyongereza, mu Kidage, mu Kilatini no mu Gitaliyani.”
Akomeza agira ati “Abakunda gusenga bazanyurwa, abakunzi b’umupira w’amaguru bakunze kureba amakipe y’i Burayi twabatekerejeho, n’abakundana ntitwabibagiwe kuko mu ndirimbo tuzaririmba harimo n’umutoma.”
Abana b’ababyeyi baririmba muri Korali Ijuru na bo ngo bazahabwa umwanya wo gususurutsa abazitabira icyo gitaramo nk’uko byagenze mu bihe byashize.
Ndagijimana ati “Abitabiriye igitaramo cy’ubushize bishimiye gususurutswa n’abana. Muri icyo gitaramo abo bana bazagaruka, mu ndirimbo zinyuranye harimo n’izo mu gitaliyani.”
Ibitekerezo ( 1 )
Ni byiza cyane iyo chorale nayumviseho yaje kuri kuririmba muri Kigali irashoboye


text:
Umutungo intandaro y’urwangano mu miryango
Uzamushaka Providence ashobora gufungwa natishyura amafaranga yariye agurisha imitungo ya Ntawumenyumunsi Marc iri mu mujyi wa Gisenyi yari yagurishije nk’iye kandi ntaburenganzira ayifiteho.
Uzamushaka Providence yashatse kurya umutungo wa sekuru Ntawumenyumunsi Marc bimunaniye ahimbira ba saza ba nyina ko bakoze jenoside.Kurya atabara nibyo byatumye Uzamushaka Providence yirukanwa mu mutungo yacungaga wa sekuru Ntawumenyumunsi Marc,ariko ikibazo ni Ildephonse Nzabonimpa waguze mu buryo butemewe n,amategeko.Amakuru dukura mu muryango wa zimwe mu nshuti zo kwa Ntawumenyumunsi Marc ni uko abana b’uyu muryango baza mu Rwanda kandi mu iperereza ryakozwe hakaba ntawigeze agira icyo abashinja.
Uzamushaka Providence ni umwuzukuru wa Ntawumenyumunsi akaba yaravutse 1985 kandi uwo yavugaga ko yamubyaye ariwe sekuru yitabye imana 1978 ,bikaba ngo aribyo byatumye Uzamushaka Providence akurwa mu bazungura ba Ntawumenyumunsi kuko ntiyazungura sekuru kandi nyina umubyara ahari.Abanyamategeko twaganiriye bantangarijeko Uzamushaka atazungura Ntawumenyumunsi kuko nyina umubyara akiriho,ko we yahabwa umunani wa nyina atakiriho.Uzamushaka Providence yaje gusigirwa umutungo wa Ntawumenyumunsi nk’umwuzukuru wabo bumva ko ntakibazo. Uzamushaka we ibi ntiyaje kubikozwa kuko yaje kwadukira amasambu ya sekuru Ntawumenyumunsi aragurisha,ariko ubu bimugeze mu ijosi.
Amakuru dukura ahizewe ngo bamwe mu bana ba Ntawumenyumunsi barimwo:Sebatware Jean Pierre,Alphonse Vincaire,Ibyishaka Marie Claire,Uwabigira Jeanne baje kuza mu Rwanda bagaruza umutungo wabo wagurishijwe nutabifitiye uburenganzira ariwe Uzamushaka Providence. Abo mu muryango wa Ntawumenyumunsi bagannye inzego z’ubuyobozi bahera mu rwego rw’Abunzi ,maze Uzamushaka aratsindwa. Abaguze umutungo wa Ntawumenyumunsi basabyeko batakwamburwa aho baguze kuko bashutswe na Uzamushaka kuko ngo yababwiraga ko bamuhaye uburenganzira bwo kugurisha akaboherereza amafaranga kongeraho ko yaberekaga uburyo ari mu bazungura ba Ntawumenyumunsi.
Abaguze amasambu ya Ntawumenyumunsi barimo:Mukamana Marie Therese ubarizwa mu mudugudu wa Gahana akagali ka Terimbere umurenge wa Nyundo akarere ka Rubavu yanditse asabako yahabwa kuzishyura abo kwa Ntawumenyumunsi ,ariko ntiyamburwe aho yaguze kuko ahamaranye iminsi.Mukamana abivuga kuko yasanze yaraguze nutabifitiye uburenganzira,bityo agasanga yakwishyura ba nyiri amasambu atahambuwe.
Undi nawe waguze isambu ya Ntawumenyumunsi kandi ayigurishijwe na Providence ni Mbarushimana Emmanuel nawe yemeye ko yaguye mu mutego ,ariko asaba ko atahamburwa akazishyura.Ikibazo cyaje kuzana agatereranzambe mu muryango wa Ntawumenyumunsi kugera no ku nzego zitashyigikiye ikinyoma ni igura ni igurishwa hagati ya Nzabonimpa Ildephonse waguze na Uzamushaka Providence isambu ku bihumbi Magana ane by’u Rwanda(4.000.00 frw).Aha rero hazanywe ikibazo ni uko abashinwa bashakaga aho bazashyira icyicaro cyabo cyo kubikamo ibikoresho byo kubaka umuhanda.N’ubwo Nzabonimpa yahaguze ibihumbi Magana ane by’u Rwanda umushinwa yahishyuye asaga miliyoni eshanu z’u Rwanda(5.000.000 frw)aha rero niho hazanye ikibazo gikomeye kuko umuryango wa Ntawumenyumunsi warutangiye kwambura Uzamushaka inshingano zo gucunga umutungo wabo uwegurira undi wo mu muryango witwa Haguminama Jules.
Amakuru ava mu nshuti za Nzabonimpa hamwe na Uzamushaka ashimangirako babonye bibaye ikibazo batazahabwa ayo mafaranga yishyuwe n’umushinwa batangira guhimba ko abo bana ba Ntawumenyumunsi bakoze jenoside. Aha rero hari andi makuru agera ku kinyamakuru ingenzinyayo com ashimangirako abo bashinjwaga ko bakoze jenoside baje gusaba ibimenyetso Uzamushaka na Nzabonimpa utabigaragaramo cyane ntibabitanga. Iyariye yonyine ihora ishonje kuko Uzamushaka nyuma yo kurya isambu ya Ntawumenyumunsi yafashe n’inzu yari mu mujyi wa Gisenyi ayigurisha ntawabimuhereye uburenganzira.Ikindi cyaje gushegesha Uzamushaka naho nyirarume Sebatware Jean Pierre yamureze akamutsinda kuko atashakaga ko yitwa mwene Ntawumenyumunsi na Nyirabashyitsi.
Aha rero kuba umuhesha w’inkiko ariho yishyuza Uzamushaka amafaranga ntaho azayakura yaranirukanywe muri uwo mutungo byamubereye ikibazo gikomeye.Uzamushaka ubu yaba yugarijwe n’ibibazo by’imanza kuko hari urwo yatsinzwemo ashaka kuba umwana wa Ntawumenyumunsi na Nyirabashyitsi ,kongeraho urubanza yatsinzwemo rw’inzu ya Ntawumenyumunsi yagurishije kandi ayo yayigurishije yarayariye ngo arayamara.Twahamagaye Nzabonimpa Ildephose kuri telephone ye igendanwa ariyo 0784656112 tumubaza ku bibazo afitanye na Uzamushaka Providance?Nzabonimpa ajya kunsubiza yagize ati jyewe naguze isambu na Uzamushaka kandi abifitiye uburenganzira.Isambu wayiguze amafaranga angahe ko twumva ko wayiguze ibihumbi Magana ane by’u Rwanda?Nzabonimpa jyewe isambu nayiguze miliyoni eshatu n’ibihumbi Magana ane by’amanyarwanda.
Jyewe ntakibazon mfitanye na Uzamushaka kuko nambuwe amafaranga n’ubuyobozi bw’umurenge wa Rugerero. Uravuga ko umuyobozi w’umurenge yakwambuye amafaranga yatanzwe n’Abashinwa ubikurahe kandi bivugwako amafaranga yahawe ba nyiri isambu aribo ban aba Ntawumenyumunsi?Nzabonimpa naraguze kandi ngura na Uzamushaka haba ahe hataba ahe ntabwo bindeba icyo nzi ni uko naguze.
Twabajije Nzabonimpa impamvu avugwaho kwigomeka k’ubuyobozi ikindi agakwirakwiza ibihuha?Nzabonimpa jyewe sinkwirakwiza ibihuha nzagera no kwa Perezida wa Repubulika naho umuyobozi we w’umurenge wa Rugerero sinzamwubaha.Nanavuganye na Uzamushaka mubaza ku bibazo afitanye n’umuryango we?Uzamushaka yansubije ko we yamburwa uburenganzira kandi ko afite umuvugizi ntacyo yapfa gutangaza.
Ephrem Nsengumuremyi


text:
Urugero rwa ethanol iri mu nzoga runaka nirwo rumenyekanisha urwego iyo nzoga iriho mu bijyanye no gusindisha, iyo bavuze alcool baba berekeza kuri iyi ethanol Atari yo yonyine ahubwo n’andi moko y’ibinyabutabire biba mu nzoga kandi bigira uruhare mu gusindisha no kubata uwazinyoye ku rugero rwo hejuru.
Ishami ry’umuryango w’abibumbye ryita ku buzima (OMS) rimaze kwemera ko ububata ku nzoga ari indwara yo mu mutwe nk’izindi zose kandi ko ubusinzi ari imyifatire iganisha ku guhindura imico biba byakuruwe no kunywa ibisindisha.
Uko gutakaza kwigenzura wowe ubwawe byatewe no kubatwa n’inzoga bitangira kandi bikongera ubukana iyo umunywi agenda yinjira mu byiciro bigendanye no kongera urugero rw’inzoga yafataga ngo agere ku kanyamuneza. Niba yahabwaga akanyamuneza n’icupa rimwe ejo akaba 2 ejo atatu bityo bityo.
Bitangira umunywi abona ko ntacyo bimutwaye, bigashya bishyira ko azisanga mu bunywi bw’indengakamere kugeza ku kunywa by’ububata. Iri shami rikomeza rigaragaza ko inzoga ari ikinyobwa gisindisha cyifitemo ubushobozi bwo kubata umunywi ariko nanone igiteye impungenge kurushaho ari ibizigize bimwe muri byo bikoze mu buryo bw’uburozi bwica buhoro buhoro.
Ubu burozi buba mu nzoga buteza ibibazo bitandukanye ku buzima mu mpagariko y’umuntu yose ariko bigakoreka buhoro buhoro cg bikihuta bigendanye n’ikigero cy’inzoga umuntu afata ku munsi ndetse n’imbaraga z’ubwirinzi umubiri we usanganywe.
Iyo kunywera inyota byahindutse kunywera ububata , mu miryango havuka ingorane zitandukanye zirimo uburwayi bw’ingingo z’umubiri w’umunywi, zigakora ku bwonko bwe, zikadukira imibanire ye n’abandi ari nako zimutesha inshingano nk’umuntu ukenewe muri sosiyete. Inzoga zigira ayazo nta wavuga ibyazo ngo abirangize, tubararikiye kuzakurikirana ikindi gice kivuga ku mateka yazo.
Src: alcoholmastery.com


text:
Urwenya rwoherejwe na Makombe uwimana jean fidele:
Fri, 29 May 2015 09:53:53 +0200
abasazi 3 bari bashaka gucika ibitaro byabasazi, buri wese azana igitekerezo cyo gucika, umwe atanga igitekerezo agira ati turanyura mumuryango winyuma. batuma umwe kureba uko umuryango umeze. bati nusanga umuryango utereye hejuru turanyura hasi (turabebera), nusanga umuryango utereye hasi tururira turunyure hejuru.
nuko uwo mugabo aja gusuzuma uko urugi rumeze kugira bafate ibyemezo byuko baracika.
nuko aragenda ahageze asanga ntarugi ruhari, bararukuye hari ikirangare, asubirayo ababaye bagenzibe baramubaza bati "usanze rumeze rute"
ati ntabwo tugicitse nsanze ntarugi ruhari.
Uru rwenya rufite amanota


text:
Urutonde rw’ abahanzi bakize ku isi turaza gusangamo Madona, Paul McCartney,Dr Dree, Celine Dion, Puff Daddy, Mariah Carey ndetse n’ abandi.
Ku isi ugenda usangaho abakire batandukanye haba mu bikorera ku giti cyabo cyangwa abahanzi baririmba ku giti cyabo , ibi kandi byemezwa na zimwe mu ndirimbo bagiye bakora zigakunda na benshi bitewe n’ akayabo k’ amafaranga baba barinjije babikesha muzika , uru ni urutonde rw’ abahanzi bakize ku isi babikeza kuba bakora ibikorwa bijyanye na muzika .
1.Madonna Ciccone
Umuhanzi Madonna ayoboye urtonde rw’ abahanzi ku isi bafite amafaranga menshi aho afite agera kuri miriyoni $800 z’ amadorali .
2. Paul McCartney
Umuhanzi Paul McCartney ubusanzwe ukora injyana zigenda gahoro yaje ku rutonde rw’ abahanzi 10 bafite amafaranga menshi kurusha abandi ku isi aho afite miriyoni $660 z’ amadorali .
3. Andre Romelle Young (Dr Dre)
Umutunganya muziki ukomeye ndetse akaba akuriye uruganda rukora ibikoresho bitandukanye birimo Beat Electronic yaje ku rutonde rw’ abaherwe ku isi mu bahanzi bahatuye aho afite akayabo ka miriyoni $650 z’ amadorali
4. Sean John Combs (Diddy, Puff Daddy)
Umuraperi Puff Daddy ndetse akaba n’ umunyemari ukomeye muri Amerika ndetse akaba yaraje ku rutonde rw’ abahanzi baririmba hiphop bakomeye ku isi kandi bafite amafaranga menshi aho afite miriyoni $640 z’ amadorari .
5. Celine Dion
Umucuranzi w’ indirimbo zituje Celine Dion wakunzwe mu ndirimbo z’ igifaransa yaje ku rutonde rw’ abahanzi bafite amafaranga menshi ku isi mu mwaka 2018 aho afite miriyoni 630$ z’ amadorali .
6. Paul David Hewson (Bono)
Umuhanzi David Hewson yaje afite akabakaba hafi miriyoni 590$ ngo asatire umuhanzi Celine Dion nubwo urujyendo rukigoye
7. Mariah Carey
Umuhanzi Mariah Care nawe ari mu bahanzi bafite amafaranga ku isi aho afite miriyoni $520
$ z’amadorali .
$520
8. Shawn Corey Carter (Jay-Z)
Umuhanzi ndetse akaba n’ umuraperi wakunzwe mu njyana ya Hip Hop ariwe Jay-Z nawe yaje ku rutonde rw’ abahanzi bafite amafaranga menshi ku isi aho afite miriyoni 520$ z’ amadorali
9. Sir Elton Hercules John
Umuhanzi Elton John wakunzwe mu njyana zikunzwe yaje ku rutonde rw’ abahanzi bafuite amafaranga menshi babikesha umuziki aho afite miriyoni $450 z’ amadorali
10. Beyoncé Knowles-Carter
Beyonce umufasha wa Jay-z nawe yaje ku mwanya wa 10 mu bahanzi bafite amafaranga menshi aho afite agera kuri miriyoni 440 z’ amadorali .


text:
Umunyamakuru Kenneth Eugene Anangwe yakoze agashya atungura umukunzi we amwambika impeta mu birori byo guhemba abanyamakuru bitwaye neza mu ngeri zinyuranye mu mwaka wa 2017.
Ibirori byo gutanga ibihembo bya Development Journalism Awards byabereye muri Serena Hotel ku mugoroba wo kuri uyu wa Kabiri tariki ya 7 Ugushyingo 2017, ni umuhango wari wahagurukije imbaga y’abanyamakuru n’abayobozi b’igihugu mu nzego zitandukanye bizihiza Umunsi Nyafurika w’Itangazamakuru.
Eugene Anangwe uzwi cyane mu kiganiro InFocus gica kuri Televiziyo y’u Rwanda yageze kuri stage mu buryo bwatunguye abatari bake maze afata ijambo ryiganjemo gusingiza no gushimagiza umukunzi we Chamy.
Mbere yo kwambika impeta umukunzi we, Anangwe yafashe ijambo aterura agira ati “Nshimishijwe n’uko negukanye umutima w’uyu mukobwa mwiza, mfite ikibazo kuri we kandi nabisabye kenshi. Uramutse wemeye kubana nanjye nicyo kintu gishimishije kurusha ibindi mu buzima bwanjye. Ndashaka ko imbere y’izi camera zose n’aba bantu bose, ese wakwemera kumbera umugore ?”
Umukunzi wa Anangwe ntiyajijinganyije yahise asubiza ngo “Yego !” Undi yahise aca bugufi ashinga ivi hasi maze amwambika impeta y’urukundo maze barahoberana baranasomana, byose biherekezwa n’amashyi y’urufaya.


text:
POLITIKE Y’U RWANDA
Gereza ya Gasabo yafunzwe, abari bayifungiyemo bose bimuwe
Gereza ya Gasabo yamaze gufungwa burundu.
RCS yatangaje ko Gereza ya Gasabo yafunzwe ndetse ko imfungwa n’abagororwa 82 bari bayisigayemo bamaze kwimurirwa muri gereza ya Nyarugenge yubatsi i Mageragere.
Umuvugizi w’urwego rw’igihugu rushinzwe imfungwa n’abagororwa (RCS) CIP Hillary Sengabo yatangaje ko abagororwa bari bafungiye muri iyi gereza bagiye bimurwa mu byiciro ndetse ko kuri uyu wa 04 Kamena 2017, abandi 82 bari bayisigayemo bamaze kwimurirwa muri gereza nshya ya Nyarugenge iherereye mu murenge wa Mageragere.
Mu byatumye iyi gereza ifungwa harimo kuba yari yubatse mu mujyi hagati akavuga ko basanze ari byiza ko abagororwa n’imfungwa bari bayirimo bimurirwa muri gereza nshya ya Nyarugenge kuko yo inujuje ibyangombwa by’ingenzi nkenerwa ku buzima bw’imfungwa n’abagororwa.
Iyi gereza ya Gasabo ku itariki 31 Werurwe yibasiwe n’inkongi y’umuriro ikurikirwa n’imyigaragambyo y’abagororwa bari hagati ya 30 na 50 aho bateraga amabuye hanze ya gereza ku mpamvu zavuzwe ko ari uko bari batarahabwa ibyabo byangirikiye muri iyo nkongi.
Minisitiri w’Ubutabera akaba n’intumwa nkuru ya Leta, Busingye Johnston yashimiye RCS kuba ibashije guhigura umuhigo yahize wo kwimura abagororwa bari bafunguye mu magereza ashaje n’atujuje ibyangombwa nkenerwa.
Gereza nshya yubatse i Mageragere ifite ubushobozi bwo kwakira abagororwa bagera ku bihumbi umunani. Iyi gereza yubatswe hagamijwe gukemura ikibazo cy’ubucucike bw’abagororwa mu gereza yo mu Rwanda,umwanda ndetse no kunoza umutekano wabo kuko yubatse munsi y’agasozi ndetse ikaba ifite n’urukuta rwa metero umunani z’uburebure.
Muri iyo gereza abagororwa bazajya babona ibibuga by’umupira w’amaguru n’uw’intoki, ndetse n’aho gusengera hisanzuye kandi bazajya babasha kubona umwuka uhagije wo guhumeka ugereranyije n’aho bari bari.
Ikibanza gereza ya Gasabo yari irimo ngo Leta izagikoreraho indi mirimo kuko nubundi ni icyayo.
Imodoka za RCS ni zo zimuye abagororwa bari bari muri gereza ya Gasabo.
Abari muri gereza ya Gasabo bazanywe muri iyi ya Nyarugenge


text:
Perezida wa Ibuka mu Murenge wa Kanzenze, Kabirizi Innocent, yavuze ko amasanduku babahaye yatangiye kumungwa.
Yagize ati “Icyo dusaba nk’ubuvugizi ahangaha usanga imibiri iri kugenda yangirika kuko amasanduku yatangiye kuzana imungu, twasabaga ko amasanduku yasimbuzwa andi agezweho muri iki gihe nk’ayo baduhaye umwaka ushize ya ribuyu.’’
Umukozi ku rwibutso rwa Jenoside rwa Kanzenze, Karomba Vincent, yavuze ko iki kibazo gihangayikishije mu kwita ku mibiri iharuhukiye.
Yagize ati "Amasanduku 30 yarangiritse kuko yatangiye kumungwa bigatuma imibiri irimo igira ubukonje bigatuma bisaba guhora umuntu ayikurikirana buri munsi, badufashije baduha amasanduku ya ribuyu kuko yo adasaza vuba. ’’
Umuyobozi w’Akarere ka Rubavu wungirije ushinzwe imibereho myiza y’abaturtage, Uwampayizina M. Grace, yavuze ko iki kibazo cyashyizwe mu bizakemurwa vuba mu ngengo y’imari y’umwaka utaha.
Yagize ati “Ni ikibazo tuzi kandi twatangiye gukoraho kuko tukimara kumenya ko icyo kibazo gihari twahise dufata gahunda yo kugira ngo mu karere hose dukoreshe amasanduku akomeye ya ribuyu kandi mu rwibutso rwa Kanzenze tumaze gukoresha agera kuri 13, n’andi turagenda tureba amasanduku afite ikibazo tugahita tuyikuramo ariko umwaka utaha ndakeka amasanduku abura tuzayakora kugira ngo icyo kibazo kiveho kuko ni ikibazo twashyize mu byihutirwa.’’
Uwibutso rw’abazize Jenoside yakorewe Abatutsi rwa Kanazenze ruruhukiyemo imibiri 8 897 y’abiciwe mu cyahoze ari Komini Mutura na Rwerere mu gihe cya Jenoside yakorewe Abatutsi mu 1994.


text:
Aliko suwo wenyine gusa abanyarwanda mumico yabontavuze, bahoranye imico mibi kuburyo bali bameze nkuko imbwa, ihene, inkoko, inka, usanga zimeze, bifashe bunyamaswa si iryambere ahubwo uwo nugaragaye abihishe ni benshi ngo numuco wabo ngaho daa!!! (VUGISHA UKULI).
Bibiriya iti menyerezumwana inzira akwiriye kunyuramo azarinda asaza atarayivamo ubwo niba nyina yaramumenyereje kumwiriza mukabari basangirinzoga nibyo yahisemo ndumva uwo mwana yazizubusa kuko niyondero yahawe nabamubyaye
NI IBIBAZO BITOROSHYE NI UKURI ABANTU TWIHANE BYUKURI
ARIKO AHA BYABEREYE NI IWACU PE .NTAMUNTU WABA AZI UWO MUSORE NGO AMBWIRE UWARIWE.
Nagahomamunwa, aho umwana asambanya umubyeyiwe, aradusebeje nkabanyarwanda abakozi bimana bafiteumurimo uko meye. Kugirango Abantu bakizwe, nigato bikamera nki sodomu
iyi nkuru nibwo nayibona gusa iyo mico ntago ikwiye abanyarwanda murasebya urwanda,yewe kagame aracyagorwa
Ariko mwakwakiriye agakiza ko gatangwa kubuntu mukareka gusebesha abanyarwanda no guha inzego z’ umutekano akazi kenshi!
mbega icyohe uwo mubyeyi cyamuhoyicyi koko ahaa nakumiro
aha ubumba nu miwe nyina koko
nukuri abantu bakomeje guta ubumuntu kugeza naho umwana asambanya nyina gusa ninzoga zirenze namahano pe dusenge cyane


text:
Tom Close yavuze ko yagowe no kumvisha Tricia ko agomba gutinyuka akamenyekanisha urukundo rwabo mu muryango we.
Ibi yabitangaje mu kiganiro Amahumbezi kuri Radio Rwanda cyibanze ku bibazo biteye amatsiko kuri uyu muhanzi. Yabajijwe ibintu bitandukanye biteye amatsiko kuri we birimo ibyo akunda gukora mu buzima bwa buri munsi.
Yavuze ko iyo amenye inkuru nziza mu buzima bwe umuntu wa mbere ahamagara ari umugore we. Yagarutse ku cyamugoye mu kurambagiza Tricia babana.
Yagize ati "Icyangoye ni ukumutinyura kubibwira iwabo. Yarankundaga ariko akagira impungenge ko mu rugo iwabo bashobora kutazabyakira neza kuko ndi umuhanzi. Wenda bari gukeka ko ngiye kumurarura. Yumvaga afite ubwoba ko bazemera ko ibiri hagati yacu ari urukundo rw’ukuri."
Yongeyeho ati "Kubimutinyura, hari igihe namutunguraga nkaba najya n’iwabo atabizi, atabishaka ariko icyo gihe byatumaga abona uko abiganiraho n’iwabo."
Tom Close yavuze ko impungenge kuri ibyo mu muryango wa Tricia zari zifite 50% ndetse hari "bamwe bamubwira ko akwiye kubihagarika, abandi barabishyigikira, birangira bimworoheye kubikomeza."
Yavuze ko byamusigiye isomo ku isura y’abahanzi ko hari abantu bagiye bagira ibintu bakora bitari byiza bigatuma batukisha bose kuko ibikorwa ibyo ari byo byose bakoze bivugwa kandi bikamenyekana cyane mu buryo bwihuse.
Hashize imyaka itatu Muyombo Thomas [Tom Close] arushinganye na Niyonshuti Ange-Tricia, basezeranye imbere y’Imana ku itariki 30 Ugushyingo 2013. Ubu bafitanye abana babiri imfura y’umukobwa yitwa Ella n’uwo baherutse kubyara w’umuhungu witwa Elan.
Yasubije ibindi bibazo bitandukanye birimo abantu yiyumvamo. Mu bantu b’inshuti ze akunda The Ben naho mu bahanzi akunda Chris Brown. Yavuze ko mu minsi ya vuba ateganya gushyira ahagaragara umushinga we wa mbere mu 2018.


text:
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 06/02/2008
Umubyeyi Bikira Mariya yaje yishimye ariko atishimye cyane, nuko aranyitegereza, aransuhuza ,
Ati : « Uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute ? »
Nti : « Mama, meze neza gahoro nawe urabibona, ibigeragezo ni byinshi cyane ariko ku mbaraga zanyu nzabitsinda.
Ati: "Mwana wanjye ihangane kandi igihe cyose wizere ko uri kumwe nanjye, ntabwo nzagutererana, gusa ninjya nguhamagara ujye uhita uhaguruka, aho ngutumye ujye uhita ugenda kuko utazaba uri wenyine".
Mama, uyu munsi ni wowe nshiman, ni wowe nizeye. Mama, rwose nzagukorera, nzakugwa inyuma kuko no kuba nkigejeje aya magingo ngihumeka umwuka w'abazima ni mwebwe.
Mwana wanjye ongera unsuhurize abana banjye bose ntawe urobanuye, uti nimugire amahoro kandi mugwize andi, urukundo rwanjye rubasakaremo. Bana banjye ngarutse kubasura ariko ndababaye. Mbabajwe cyane n'uko mutumva ibyo nkomeza kubabwira. Bana banjye sinababwira ko mbabaye cyangwa ko nishimye kandi ndi umubyeyi wanyu. Bana banjye ibikomeretsa umutima wanjye bikomeje kwiyongera hirya no hino muri kino gihugu cyanyu.
Mwana wanjye kino gisibo utangiye witonde uce bugufi kuko ngiye kukwerekamo ibintu byinshi kandi icyumweru cya mbere ngiye kukohereza i Kibeho aho ugiye gupfukama upfukamira abantu benshi uri imbere y'umusaraba usabira abantu b'ingeri zose: abarwayi, abatagira kivurira, abihebye, abihayimana, usabira na Kiliziya yose kuko iratotezwa cyane kandi utibagiwe n'igihugu cyanyu n'Abanyarwanda cyane cyane abategetsi ubasabira guhinduka. Ubwo butumwa ndabugushinze cyane cyane muri kino gisibo.
Mama, ntabwo nshobora kubyinubira kandi mwarabinsezeranyije ariko kandi Mama, mu gisibo cy'ubushize ntacyo nabaye ariko kino cyo ndabona bitoroshye kuko ngitangiranye n'imibabaro kuko ubushize iminsi ya mbere ntacyo yantwaye ariko kino cyo ndabona kizaba injyanamuntu. Ariko kandi Mama, ku mbaraga zanyu nzabishobora kandi Mama, n'ubundi ntabwo nigeze mbyinubira habe na gato kuko ntawakwinubira icyo mumuhaye kuko ndabizi natwe hano kuri ino si hariho igihe tuzirikana ububabare duhabwa, nanjye rero iyo niherereye nzirikana imibabaro mumpa ariko kandi Mama, uyu munsi nishyize mu biganza byanyu munkoreshe icyo mushaka. Yego ntabwo ari cyane uretse ko utari kumwe nawe ntacyo yakwimarira ariko kandi Mama, niba binagikomeza ndagusaba kwihangana kuko igisibo cy'umwaka ushize uretse ko ntawe nabibwiye burya igihe cyose numvaga umugongo undya, umubiri wose urimo ububabare ariko ngaceceka.
Mwana wanjye mbwirira abana banjye bose, uti muri kino gihe nimurusheho kwicisha bugufi, mwihane ibyaha byanyu, mwigorore n'abavandimwe banyu cyane cyane abo mudahuje ukwemera, musabe imbabazi kandi muzitange kuko igihe kirageze uwanze kubabarira nawe ntabwo azababarirwa, uwanze kugira impuhwe nawe ntazo azagirirwa kuko nta gihe ntababwiye. Bana banjye ibihe bibi birabugarije mugiye kumva intambara hirya no hino, imitingito hirya no hino, imyuzure hirya no hino kandi byaratangiye, mu gihugu cyanyu birabugarije kuko Shitani yarangije kukinjiramo. Ibyo kandi birahari kandi narabibabwiye. Igihe kirageze benshi mugiye guhindishwa umushyitsi mutahwe n'ubwoba.
Bana banjye igihugu cyanyu kirugarijwe, Shitani ikirimo yagishinzemo umuzi, impande zose zirugarijwe. Bana banjye igihe cyose mwitegure ko mugomba gutungurwa kandi nta gihe gisigaye, igihe ni iki murimo nta kindi mutegereje. Uwumva yumve utarumva ni akazi ke kuko naberetse byinshi ushaka ashishoze arebe aho ibintu bigeze. Bana banjye ndababwira igihe cyose ngo nimusenge kuko mutazi umunsi n'igihe muzatungurirwaho. Bana banjye ndababwira ko aho muri hose, ibyo mukora byose, ntimukinubire umusaraba mufite kuko uzakurikira umwana wanjye wese azahura n'ibigeragezo kandi igihe cyose azaba afite umusaraba igihe cyose adashobora kwinubira. Bana banjye ndababwira aho muri hose, mubyo mukora byose, mujye mumenya kuzirikana kuko akenshi mukunze kurangara, ari mu masengesho, ari no mu bindi mukora.
Bana banjye ntimwibwire ko igihe nababwiye nzongera kwivuguruza kuko ibyo nababwiye igihe gishize ni kirekire turi kumwe ariko ndabona nta na kimwe kiriyongera; none rero bana banjye nimureke ibyavuzwe byose byuzuzwe kuko ntacyo mutazi. Bana banjye nimusabe muzahabwa, nimukomange muzakingurirwa, mushakashake muzaronka ariko nyamara bana banjye muranga kumva mugifite umwanya muzifuza kumva ntawe ubabwira. Bana banjye ntimugire ngo igihe cyose tuzahorana nyamara hari igihe nzabasezeraho nkagenda ariko bamwe bazabyibagirwa abandi bazabyibuka kuko bazaba bafite urumuri. Bana banjye mwakumvise tukiri kumwe ko nabatumyeho kenshi!
Ariko Mama, kwibagirwa bibaho bitewe n'uko iyo udaherukana n'umuntu akenshi iyo hashize igihe kirekire uribagirwa ariko iyo muhorana urushaho kumuzirikana ukamwibuka. Namwe rero Mubyeyi igihe muzaba mwaradusezeye simbizi nimwe muzi uko bizamera. Mama, ubushize mwanteje indwara iranzengereza nyoberwa iyo ariyo, umbajije nkamubwira ngo ni malariya, ni amibe ariko aho munsobanuriye narishimye ariko rero burya sinabaga mbeshye kuko kenshi nicecekeraga nkaryumaho kuko n'uwambazaga wese namubwiraga ko ari malariya. Ariko kandi Mama, nzi ko nifatanyije namwe kandi buri gisibo cyose mwambwiye ko ngomba kuzirikana ububabare bw'umwana wawe. Ariko Mama, ntabwo byambereye igitangaza keretse ububabare mwampaye aribwo bwa mbere mbubonye. Bitewe rero n'uko atari ubwa mbere ntabwo ubwo mfite bwambereye igitangaza kuko iyo umuntu amenyeranye n'ikintu ntabwo agira ubwoba. Urebye kenshi ni ugucumbagira ariko kandi bitewe n'uko mba mvuga ngo muzaza vuba umuntu arushaho kwizera ntahangayike kuko agiye guhangayika yapfa. Nkanjye rero ntabwo mpangayika kandi mumpora hafi kuko ni nishyize mu maboko yanyu kuko ku bwanjye ntacyo nakwimarira kuko nzi ko igihe cyose ngendera ku mbaraga zanyu kuko mutubwira, muti unsaba nzamuha n'ukomanga azakingurirwa. Ibyo byose rero iyo kenshi twicaye twiherereye dukunda kubizirikana. Erega ntawe ubura kuzirikana areba urupfu umwana wawe yapfuye. Ntabwo yapfuye urupfu rwiza, uretse ko twe tutibaza.
None se mwana wanjye impamvu ubabaye ni iyihe?
Mama, impamvu mbabaye ni uko uyu munsi mwaje mubabaye, nta byishimo mufite na bike ariko se Mama, nk'ubwo se mubabajwe ni iki?
Mwana wanjye mbabajwe na kino gihugu cyanyu cyanze guhinduka nkaba mbona abana banjye benshi bagiye gushira.
Mama nanjye uyu munsi ndababaye kubera ibintu bibi mukomeje kunyereka n'ukuntu mbona mumeze, mbona ukuntu umwana wawe ababaye; kuko nta kuntu wareba uwo muri kumwe ababaye ngo nawe wishime. Erega burya kereka utazi kureba, kugira ngo umuntu abone mubabaye no kubona mwishimye umuntu abona ntakundi yabivuga. Mama, ntawabyifuza ariko kandi amaso yabarebye kandi yarebye ibyiza yumva atasubira kureba ibintu bibi kuko areba ibibi bigatuma ushavura cyane, umuntu yakwibuka uko muba mumeze nk'uko nguko nababonye akarushaho kubabara.
Bana banjye nimumenye y'uko igihe cyose, aho muri hose, ntabwo mugomba kutwihisha kuko ari imbere, ari inyuma hose turabareba kandi bana banjye murajye mutinya ijisho mutareba kandi ryo ribareba imbere n'inyuma kandi ribatanga kureba ibyo mutabona. Bana banjye nimwitonde kandi musabe ingabire y'ubushishozi kuko nababwiye kenshi ko aho ndi n'umwanzi aba ahari arekereje kubayobya. Nimusabe rero urumuri, musabe imbaraga za Roho Mutagatifu kugira ngo mubashe gusobanukirwa.
Bana banjye nababuriye kenshi nyamara ntimwibwire y'uko ntababwiye. Ese none bana banjye nk'ubungubu ko mbona abenshi mukomeje kwifuza ibitangaza uwababaza ibitangaza bisumbye ibyo muhora mureba buri gihe ni bingahe? Mwisaba ibitangaza ahubwo nimusabe gukomera kuko nukomera uzabona ibisumbye ibitangaza ushaka.
Bana banjye nimusenge kuko urugendo rwanyu rukiri rurerure. Ese bana banjye muzi mwari mwagera hehe? Bana banjye ndababwira igihe cyose, igihe turi kumwe ko mugomba kunsaba nyamara bana banjye bamwe ndabona mwaranteye umugongo jye n'umwana wanjye kuko benshi ntibazirikana ko umwana wanjye yigeze akandagira muri kino gihugu cyanyu. Ese bana banjye ikindi mugitegereje ni ikihe? Mwisaba ibishya kandi n'ibya mbere nta nakimwe muramenya. Ese ujya gusaba ibishya, mbabajije ibya mbere mwasubiza bingahe? Niyo mpamvu rero mutagomba kwinuba kubera ko abenshi bari kuvuga ngo nta gihinduka nyamara ibyo mpora mbabwira buri gihe nibyo nongera kubasubiriramo; nyamara kandi bana banjye mbibabwiye kenshi ko igihe usaba utagombera gusaba ibishya kandi si ubwa mbere mbivuga kuko hahirwa uwo naje nsanga akanyakira hamwe n'umwana wanjye.
Ikindi kandi bana banjye ndababwira igihe tuba turi kumwe ibyo mukora byose, mugomba kwegera umwana wanjye kugira ngo mumubwire ibyo mushaka. Bana banjye umwana wanjye mwimusubiza inyuma kuko ariwe ubagejeje aa magingo. Ikindi kandi bana banjye ntimukavuge ngo muratotezwa kuko hahirwa abatoterezwa ijambo ry'Imana kuko aho kugira ngo utoterezwe ubusa kabone uzi yuko utoterezwa ukuri.
Ariko se Mama, ubu urabona ntananiwe. Mama, ndumva naniwe, ariko oya ntabwo nshobora kwanga bitewe n'uko muba mubimpaye kandi ndumva nta n'ahantu nabihera uretse ko iyo mumpaye byinshi mu minsi ikurikiyeho numva ntazi ukuntu meze. Ese Mama, ko uvuze ngo ndikwisekera ubu ndasetse. Nyamara nigiriye gutya byonyine. Ariko kandi Mama, nziko nta muteto turi kumwe hamwe nawe. Ariko rero burya ni uko iwacu dukunda kwisekera cyane, n'iyo ubonye umuntu ubabaye ahubwo wowe ntuzirikana ko anababaye sinzi ibiza bikagusekesha, numva rero arimwe munshyiramo ibyo byishimo kuko mumbwira ngo igihe cyose njye mpora nishimye. Ariko rero Mama, akenshi iyo mbabonyye ndushaho kwumva turi kumwe. Yego n'ubundi ntabwo njya mvuga ko tutari kumwe ariko iyo mbabonye numva ku mutima wanjye ntazi ukuntu hameze, numva nishimye, nkumva koko ko igihe cyose mpora nishyize mu maboko yanyu.
Mwana wanjye ongera umbwirire abana banjye bose, uti ishyamba si ryeru, uyu mwaka si mwiza, urimo ibintu bibi cyane. Mbisubiyemo, harimo amarira menshi kuko ibyo nababwiye byose byarasohoye ntagisigaye. Uwumva yumve kuko murugarijwe impande zose, Shitani yabinjiyemo ndetse no muri Kiliziya ubu yashinze umuzi. Ubu hirya no hino iri kujarajaza abana banjye benshi. Aho mugeze muri kino gihe mu icuraburindi ntabwo mubona yarangije kubahuma amaso, kandi bana banjye ibyo twababwiye kera byose bigomba gusohora byose, bigomba kuzuzwa uko twabivuze. Mwanze kumva mbere na mbariro ariko noneho mugiye kumvishwa n'ikibando.
Bana banjye igihe cyo gupfusha ubusa mwarakibonye gihagije ariko noneho igihe kirageze ngiye kwishungurira inyangamugayo zizankorera uko bikwiye. Erega bana banjye ndabakunda, ndabakunda ariko ntabwo nanga umunyabyaha ahubwo nanga icyaha. Bana banjye rero nimwisubireho mwitandukanye n'icyaha nanjye niteguye kubakira, niyo mpamvunkomeje kuza hagari yanyu mbasaba kwisubiraho, gutanga imbabazi no kuzisaba kuko mbona hirya no hino mu gihugu mukomeje guhembera umujinya, mukomeje gushakisha ku buryo bwose uko mushinja bagenzi banyu ibyo mutahagazeho, ariko noneho bana banjye uwumva yumve amazi agiye kurenga inkombe. Bana banjye mwumva ibyo mbabwira nimupfukame muhare amavi kuko nanjye ndapfukamye ndikuyahara mbasabira kugira ngo hazagire urokoka.
Mwana wanjye ongera ubambwirire, uti Abanyarwanda murakunzwe ariko ntimubimenya.
Bana banjye ndababwira ariko ntimwumva kuko mutekereza ko arimwe mwibeshejeho kandi mubeshejweho n'Imana. Bana banjye nabahaye intebe ngo mwicareho ariko kugeza ubu ntimuzi uwayibahaye, ntimuzi uwayibicajeho uwo ariwe. Mushatse muzirikane ko ntacyo murusha abandi, ndabona mudamaraye ariko igihe kirageze cyo kuyamburwa kuko igihugu si icyanyu, ni icyanjye n'umwana wanjye ntawundi. Uwumva yumve si ubwa mbere mbibabwira ariko noneho ubutumwa bugeze ku iherezo.
Erega bana banjye inzira y'Imana iraruhije, ni ukubabara, ibitotezo, ibitutsi. Intashyo tubahaye uyu munsi ni ugushengerera, abadashengerera baragana he? Niba mushaka amahoro nimubanze muyatuze mu mitima yanyu ikindi kandi bana banjye mbasaba nimusengere igihugu cyanyu n'umukuru wacyo Perezida kuko arakomerewe kandi mumbabarire musabe imbabazi, mugire urukundo. Simwe mbwiye gusa mbwiye n'abari inyuma y'igihugu kuko nabo ndabona nta rukundo bafite. Bana banjye mugire igikorwa cy'urukundo, mufashe bagenzi banyu bababaye, mubahe batari bubishyure kuko namwe mudusaba tukabaha ntacyo muduhaye.
Mama, uyu munsi turabashimiye n'umutima wacu wose kuko kenshi twari duhagaritse imitima kubera ibicumuro byacu. Yego nta ntungane ibaho buri muntu wese arakosa kandi akarangara ariko ndishimye kuko umbwiye, uti abashoboye kwegera umwana wanjye uyu munsi ndabababariye. Biranejeje cyane, urakoze Mama.
Erega bana banjye ikibazo mugira ni uko umuntu amenya iby'undi ibye yabyibagiwe.
None rero Mama, muri kano kanya turagusaba imbaraga zo gukomera mu kwemera kandi buri muntu akireba akareka kureba mugenzi we. Rwose niba ubona tubikwiye turabigusabye.
Bana banjye uyu munsi naje mbabaye kubera ko ibyo mpora mbabwira igihe cyose mutabikora ariko kandi mbanishimiye kubabona. Bana banjye muramenye sinzabe nyamwisiga ngo nisange namwe kandi ntimuzabe baburamwaje. Muramenye kandi ntimuzabe inzinduramaguru gusa ngo mube inzimbwamagambo. Igihe cyose mujye mumenya kuvugisha ukuri kuko ukuri kurakiza. Bana banjye ngaho mubane nanjye urukundo rwanjye rubakomeze. Ngaho mugire amahoro kandi mugwize andi.
Bana banjye mbahaye umugisha ku izina ry'Imana Data na Mwana na Roho Mutagatifu. Amina. Bana banjye ngaho murakoze murakagira Imana.


text:
Mu mpanuro yahaye abayobozi ubwo hashyirwaga umukono ku mihigo y’umwaka wa 2015/2016, Perezida Kagame yababwiye ko kutifuza ari ikintu bakwiye guharanira bakagishyira imbere y’ibindi byose.
Yanenze kandi ibihugu by’amahanga bishaka ‘kurindagiza’ ibigitera imbere bigamije kugena uko bibabo, avuga ko Abanyarwanda bakwiye guharanira ibyabo, bakamenya ko ubwisanzure nyabwo ari imibereho myiza ishingiye ku kudasonza ngo wifuze ibyo kurya, kudahora wayobewe uko uri butware umwana wawe ku ishuri cyangwa kumuvuza niba yarwaye.
Umukuru w’Igihugu yagereranyije iriya myitwarire yo kumva ko uzafasha umuntu gutera imbere ari uko yaburaye cyangwa hari ibyo adakora neza, nko gutizwa inzu igihe nyirayo ayishakiye akayikwambura.
Yagize ati “Ni nko gufata inzu ukayintiza aho washakira ukaba wayinyambura cyangwa ukirirwa uyinshunagurizaho ngo nurangiza umbwire uti ufite ubwigenge nibura. Nta bwigenge mfite kuko nta nzu mfite, njye ndashaka inzu nita iyanjye ntabwo nshaka inzu umpa. Icyo bita gusembera ni iki? Ntabwo nshaka gusembera, ntabwo nshaka unsembereza, nshaka iyanjye. Iki gihugu cy’u Rwanda mureba, ni inzu yacu ntabwo dusembereye.”
Perezida Kagame yasabye abayobozi n’Abanyarwanda muri rusange gutekereza ko u Rwanda ari inzu yabo, bagaharanira kuyagura no kuyigira nziza kurushaho.
Ati “Niyo mpamvu tuvuga ubumwe, Abanyarwanda tukaba hamwe tukagira inzu yacu tukayitunganya, tukayisukura ndetse tukagenda tuyagura, tukagenda tuyisubiramo yari ifite icyumba kimwe ikagira bitatu, utari ufite intebe nziza ukazizana ukazishyiramo, ukayikubura […] igihugu cyacu twaje hano guhigira mu bikorwa bitandukanye mu bitekerezo bityo muvuge muti ni inzu yacu turimo dusukura, twubaka neza ikabera ba nyirayo, abayituyemo.”
Muri uyu muhango Minisitiri w’Intebe, Anastase Murekezi yagaragaje ko zimwe mu mpamvu zituma uturere tumwe tuza inyuma mu kwesa imihigo, ari imikoranire mibi y’abayobozi, aho usanga bakora bonyine.
Perezida Kagame yavuze ko abayobozi bashaka gukora neza badakora bonyine, ahubwo bakorana n’abandi bagakurikirana ko ibyagombaga gukorwa byakozwe bityo bakageza igihugu kure heza.


text:
Abasaga 200 ni bo bari bitabiriye iri torero ryamaze icyumweru kimwe, kuva ku wa 17 kugeza ku wa 23 Ugushyingo 2016, i Nkumba mu Karere ka Burera.
Minisitiri Kaboneka yavuze ko impamvu ya Ndi Umunyarwanda ari uguharanira kugarura agaciro “twatakaje”, ubwo abanyarwanda bicaga abandi muri Jenoside yakorewe Abatutsi mu 1994.
Yagize ati “Impamvu twigisha Ndi Umunyarwanda ni uko twatakaje ubunyarwanda kandi ntawe bitagizeho ingaruka mbi, ibi bigomba no kurenga kuba umunyarwanda ahubwo bikagera ku kuba umunyafurika. Aha ni ho hari agaciro twatakaje dukwiye guharanira.”
Yakomeje abasaba kurushaho kwita kubo bakorera kuko iterambere ry’abo bakorera ari ryo ribaraje ishinga.
Ati “Imiryango itari iya leta na leta twese tugomba kugira icyerekezo kimwe kireba ku muturage, twese tumuhurijeho ubushobozi bwacu yava mu bibazo agatera imbere.”
Bamwe mu bitabiriye iri torero bemeza ko babonye umwanya mwiza wo gucengera amateka y’u Rwanda no kubona ahari ibibazo kandi ko biteguye gufasha abanyarwanda kubivamo hadategerejwe akimuhana.
Rulinda Innocent yagize ati “Muri iri torero twahigiye indangagaciro zizatuma turushaho guteza imbere abanyarwanda, hari ubwo twakoraga tudashyize hamwe imbaraga; icyo ni cyo tugomba gukosora kandi igenamigambi ryacu rigashingira ku muturage.”
Mujawingoma Murigo Zipola yavuze ko “Mu muco nyarwanda hahozeho imiryango itari iya leta, ingamba dukuye hano ni ugukora neza kandi mu nyungu z’abaturage, twabonye amateka y’u Rwanda aho rwavuye n’aho rugeze dusanga turi abantu badasanzwe tugomba no gukora ibidasanzwe dukoresha ubushobozi dufite kugira ngo tuzamure abanyarwanda ntawe urebye ku nyungu ze bwite.”
Iri torero ry’imiryango itari iya leta ryatorejwemo impamyabigwi 216 ryari rifite insanganyamatsiko igira iti “Dukorere mu miryango itari iya leta twimakaza ishyaka ryo gukunda u Rwanda.”